Il-Parlament Ewropew favur l-introduzzjoni ta' l-ewro fis-Slovakkja

Il-Parlament Ewropew approva l-introduzzjoni tal-munita ta' l-ewro fis-Slovakkja mill-1 ta' Jannar 2009.

Ir-rapport adottat, li jaqbel mal-konklużjonijiet tal-Kummissjoni li s-Slovakkja tissodisfa l-hekk imsejħa kriterji ta' Maastricht biex tintroduċi l-ewro, jenfasizza li l-pajjiż irid ikompli bl-isforzi tiegħu sabiex iżomm ir-rata ta' inflazzjoni f'livell baxx, waqt li jibqa' għaddej bir-riformi strutturali ta' l-ekonomija tiegħu.

Permezz ta' dan ir-rapport imħejji minn David CASA (EPP-ED, MT), adottat b'579 vot favur, 17 kontra u 86 astensjoni, il-Parlament mhux biss approva l-introduzzjoni ta' l-ewro fis-Slovakkja, iżda fakkar ukoll fil-ħtieġa li jsiru kampanji ta' informazzjoni għall-pubbliku li jispjegaw il-benefiċċji tal-munita unika u li jittieħdu l-passi neċessarji biex matul il-perjodu tal-bidla, iż-żieda fil-prezzijiet tinżamm baxxa kemm jista' jkun.

Il-Parlament huwa tal-fehma li għandu jiġi stabbilit osservatorju li jiċċekkja l-prezzijiet ta' għażla ta' prodotti bażiċi ħalli tiġi miġġielda l-perċezzjoni falsa taż-żieda fil-prezzijiet.

L-inflazzjoni u r-riformi strutturali

Il-Parlament innota wkoll li l-Bank Ċentrali Ewropew identifika r-riskji involuti mas-sostenibilita' tar-rata ta' inflazzjoni baxxa li nkisbet mis-Slovakkja u għalhekk ħeġġeġ li ssir iktar konsolidazzjoni fiskali.

Barra minn hekk, l-imsieħba soċjali ġew mitluba jiżguraw li ż-żieda fil-pagi tkun taqbel maż-żieda fil-produzzjoni sabiex tinżamm inflazzjoni baxxa.

Il-Membri għamlu appell biex ir-riformi tas-swieq tax-xogħol, tas-servizzi u tal-prodotti jkomplu għaddejjin.

Huma tal-fehma li l-gvern tas-Slovakkja għandu jiżgura l-kompetizzjoni, b'mod speċjali f'setturi sensittivi bħal dak ta' l-enerġija.

Tibdil wara l-evalwazzjonijiet

Il-MPE enfasizzaw ukoll il-fatt li l-miżuri kollha rilevanti adottati mill-Istati Membri li japplikaw għal sħubija fiż-żona ta' l-ewro wara l-pubblikazzjoni tar-rapporti ta' konverġenza tal-Kummissjoni u tal-Bank Ċentrali Ewropew, għandhom jiġu kkunsidrati mill-Kunsill fuq il-bażi tar-riżoluzzjoni rilevanti tal-Parlament u għandhom jiġu integrati fil-proċess ta' sorveljanza.

Matul id-dibattitu li sar qabel il-votazzjoni, ir- rapporteur David Casa qal:

"Għandna quddiemna mument importanti għaliex erġajna qegħdin f'dan il-Parlament nitkellmu dwar tkabbir taż-żona ewro, b'pajjiż ex-Komunista, pajjiż ukoll li bħal pajjiżi, bħal Malta, daħal fl-Unjoni Ewropea fl-2004, pajjiż li kellu bżonn ibiddel l-ekonomija tiegħu biex ikun jista' jilħaq mal-kriterji li jitlob it-Trattat.

U dan ma kienx faċli illi jagħmlu.

Ilna xhur sħaħ niddiskutu mal-Kummissjoni, mal-Bank Ċentrali Ewropew, mal-Gvern Slovakk kif ukoll mas-soċjeta' ċivili kollha tas-Slovakkja biex naraw illi l-proċess ikun wieħed illi jista' jwassal verament biex is-Slovakkja tilħaq il-kriterji kollha rikjesti mit-Trattat.

"Wara li ħareġ ir-rapport tal-Kummissjoni aħna bħala Parlament kellna proċess ta' diskussjoni u konsultazzjoni li verament kien mument, anke għalija, veru importanti għaliex stajt nara mhux biss dak li qed tgħidli l-Kummissjoni, mhux biss dak li qed jgħid il-Bank Ċentrali Ewropew jew il-Gvern tas-Slovakkja, imma stajt nifhem mingħand iċ-ċittadini tas-Slovakkja kif qed iħarsu lejn dan il-pass storiku li sejrin jagħmlu, jekk Alla jrid, f'Jannar tas-sena d-dieħla.

"Is-Slovakkja llum għandha responsabbilta' għaliex warajha hemm kju ta' pajjiżi, ukoll ħafna minnhom ħerġin minn era Komunista, illi jixtiequ jidħlu f'din iż-żona tant importanti għall-Unjoni Ewropea.

Allura, il-pajjiż li qegħdin nitkellmu dwaru llum għandu responsabbilta' illi jibqa' jkun sostenibbli f'dak li għandu x'jaqsam mal-konverġenza, speċjalment ir-rata ta' l-inflazzjoni li tkellimna ħafna dwarha anke fir-rapport tiegħi.

Pero', mill-istatistika li għandna quddiemna proprju llum, jidher ċar illi għandna problema fiż-żona kollha u ma nistgħux nidentifikaw biss lis-Slovakkja, għaliex illum qegħdin nitkellmu dwar rata ta' inflazzjoni li għoliet ferm fil-21 pajjiż ta' l-Unjoni Ewropea.

Jiġifieri aħna rridu naraw mhux biss li s-Slovakkja żżomm ir-rata ta' l-inflazzjoni tagħha b'mod sostenibbli, imma rridu wkoll naraw, dwar il-pajjiżi li diġa' qegħdin fiż-żona, x'se jsir biex ir-rata ta' l-inflazzjoni kemm jista' jkun fil-pajjiżi kollha nnaqqsuha.

U nafu bil-problemi li qegħdin niffaċċjaw bħalissa, fosthom il-problema taż-żejt li qiegħda tolqotna b'mod mhux daqstant pożittiv u allura rridu naraw kif nittakiljaw din il-kwistjoni tant importanti.

"Kif għedt, għall-ewwel darba l-Parlament żar is-Slovakkja u jiena nappella biex f'kull pajjiż li jkun se jidħol fiż-żona ewro, isiru delegazzjonijiet minn dan il-Parlament għaliex hemmhekk jagħti lok biex iktar tisma' u titgħallem dwar il-vera ekonomija kif tkun sejra f'dak il-pajjiż partikolari.

"Jekk niġi biex nitkellem dwar il-Kummissjoni, jien ninsab ftit diżappuntat dwar ir-rivalwazzjoni li għamlu wara li ġie uffiċjalment maħruġ ir-rapport ta' konverġenza.

Ma naħsibx illi dan il-Parlament għandu jiġi ttrattat bil-mod kif ittrattatu l-Kummissjoni għaliex għallinqas kellna niġu kkonsultati.

Jiena nifhem illi ma tistax tħabbar rivalwazzjoni minn ħafna qabel minħabba l-possibbilta' ta' spekulazzjoni, pero' dan il-Parlament jesiġi li meta jsiru miżuri bħal dawn wara li jiġi prodott ir-rapport ta' konverġenza, aħna bħala Parlament għandna niġu kkonsultati għallinqas anke fl-aħħar mumenti ta' din id-deċiżjoni.

"Nawgura lill-poplu Slovakk li ħaqqu jagħmel dan il-pass storiku u aħna għandna nivvutaw favur dan il-pass importanti, mhux biss għalihom, imma wkoll għall-Unjoni Ewropea kollha."

Is-Suq Casa għalaq id-dibattitu billi qal: "F'dan il-Parlament għandna kunsens u lkoll kemm aħna naqblu li s-Slovvakja hija ppreparata li tidħol fiż-żona ewro…

Għandna quddiemna mument storiku…

Għandna klabb li mhux biss jilqa' fih il-pajjiżi l-kbar u l-pajjiżi l-aktar żviluppati, imma jilqa' fih lil kull min hu ppreparat u lil kull min hu lest jaċċetta r-regoli ta' l-Unjoni Ewropea.

Jiġifieri għandek illum żona li fiha qiegħda tilqa' lil min qiegħed jilħaq mal-kriterji kollha illi jitlob it-Trattat."

Matul l-istess dibattitu, Simon BUSUTTIL (EPP-ED, MT) qal:

"Jien ġej minn pajjiż li daħħal l-ewro din is-sena u nista' nassigura lil kulħadd li minkejja d-diffikultajiet u s-sagrifiċċji li jridu jsiru minn pajjiż biex jidħol fiż-żona ewro, żgur illi huwa sors ta' sodisfazzjon u kburija kbira għal dawn il-pajjiżi.

"Nixtieq ngħid illi minn din id-diskussjoni joħroġ ċar illi huwa possibbli li jkollok dik li tissejjaħ 2 speed Europe , Ewropa li timxi b'żewġ veloċitajiet.

Qed ngħid dan għaliex il-ġimgħa li għaddiet kien hemm ir-referendum fl-Irlanda fejn kulħadd jaf ir-riżultat u naħseb li huwa importanti illi nuru li l-Ewropa tista' timxi b'veloċitajiet differenti u huwa importanti li nibdew nikkunsidraw anki din il-possibilta' għall-iżvilupp futur ta' l-integrazzjoni Ewropea."

Dan ir-rapport kif adottat jirrappreżenta l-pożizzjoni formali tal-Parlament fir-rigward ta' l-introduzzjoni ta' l-ewro fis-Slovakkja.

Issa jmiss li l-Kunsill Ewropew jieħu deċiżjoni politika dwar is-sħubija tas-Slovakkja fiż-żona ta' l-ewro.

Is-Slovakkja ser tkun ir-raba' pajjiż mit-tnax il-Stat Membru l-ġdid li tingħaqad maż-żona ta' l-ewro.

Is-Slovenja, li hija l-ewwel Stat Membru ġdid li għandha l-Presidenza ta' l-Unjoni Ewropea, kienet ukoll l-ewwel li introduċiet il-munita ta' l-ewro fl-2007.

Malta u Ċipru bdew jużaw l-ewro fit-territorji tagħhom mill-bidu ta' din is-sena.

Proċedura: Konsultazzjoni 19.06.08

20080616IPR31743 L-adozzjoni mis-Slovakkja tal-munita unika fl-1 ta' Jannar 2009 L-introduzzjoni ta' l-ewro fis-Slovakkja: il-ħidma ta' MPE Malti


MOZZJONI GĦAL RIŻOLUZZJONI

imressqa wara il-mistoqsijiet li jitolbu tweġiba orali B6‐0162/2008 u B6‐0163/2008

skond l-Artikolu 108(5) tar-Regoli ta' Proċedura

minn Elspeth Attwooll u Philippe Morillon

f'isem il-Grupp ALDE

Riżoluzzjoni tal-Parlament Ewropew dwar il-kriżi tas-settur tas-sajd minħabba ż-żieda fil-prezzijiet taż-żejt użat bħala fjuwil

Il-Parlament Ewropew ,

wara li kkunsidra l-Artikolu 108(5) tar-Regoli ta' Proċedura tiegħu,

billi l-kriżi attwali li qed iħabbat wiċċu magħha l-industrija tas-sajd Komunitarja hija kawża taż-żieda kostanti fil-prezz tal-fjuwil, li żied b'aktar minn 300% fl-aħħar ħames snin u b'aktar minn 40% minn Jannar ta' l-2008,

billi l-prezzijiet tal-prodotti tas-sajd huma simili għal dawk ta' għoxrin sena ilu u billi, fil-każ ta' ċertu speċijiet, kien hemm tnaqqis konsiderevoli – sa 25% mill-bidu tas-sena – minħabba dħul massiv ta' importazzjonijiet minn sajd illegali,

billi fis-settur tas-sajd, għall-kuntrarju ta' setturi oħra ta' l-ekonomija, il-prezz tal-fjuwil ma jistax jaffettwa l-preżż ta' l-ewwel bejgħ tal-prodotti tiegħu, peress li fis-sitwazzjoni attwali s-sajjieda ma jistgħux jiffissaw il-prezzijiet,

billi, minkejja l-pjanijiet ta' ristrutturazzjoni fis-seħħ u minkejja sensiela ta' aġġustamenti mill-ġdid tan-negozji, minħabba li t-tiħżin kontinwu ta' din il-kriżi wassal biex ħafna kumpaniji ma baqgħux finanzjarjament vijabbli u intrapriżi oħra tas-sajd spiċċaw f'sitwazzjonijiet ta' riskju kbir, li qed iwassal għal għadd ta' dimostrazzjonijiet ta' protesta f'ħafna Stati Membri,

billi fit-28 ta' Mejju 2008 it-tliet organizzazzjonijiet Ewropej li jirrappreżentaw is-settur tas-sajd (l-Assoċjazzjoni ta' l-Organizzazzjonijiet Nazzjonali ta' l-Impriżi tas-Sajd fil-KEE (Europêche), l-Assoċjazzjoni Ewropea ta' l-Organizzazzjonijiet tal-Produtturi tal-Ħut (EAPO) u l-Kumitat Speċjalizzat għall-Koperattivi tas-Sajd fil-KEE (COGECA)) kellhom laqgħa mal-Kummissarju għas-Sajd u ppreżentaw l-ilmenti tas-settur,

billi s-soluzzjoni tal-problema tista' tinstab biss jekk jittieħdu miżuri serji fi żmien qasir, medju u fit-tul,

Jitlob sabiex il-pjanijiet ta' aġġustament tal-flotta tas-sajd jiddaħħlu fis-seħħ fl-Istati Membri kollha u sabiex jingħataw il-mezzi finanzjarji meħtieġa sabiex il-flotot jiġu rristrutturati b'mod volontarju.

Għal dan il-għan:

(a) jistieden lill-Kummissjoni sabiex tistabbilixxi kriterji ta' prijorità għal dawk l-oqsma tal-flotta li l-aktar li ntlaqtu mill-kriżi;

(b) iqis li huwa ferm importanti li l-Programmi Operazzjonali nazzjonali tal-Fond Ewropew għas-Sajd ikunu rriveduti sabiex ikun jista' jkun hemm infiq aktar immirat;

(c) jappella għall-għajnuna permezz ta' bidla ta' darba fit-tagħmir tas-sajd li jwassal għal metodiutas-sajd li jiddependi anqas fuq il-fjuwil;

(d) jitlob għajnuna fuq żmien qasir għal salvataġġ, li tiġi rrimbursata meta l-miżuri ta' ristrutturar ikunu implimentati;

(e) jinkuraġġixxi x-xiri ta' tagħmir li jtejjeb l-effiċjenza fl-użu tal-fjuwil;

Ifakkar li, flimkien maż-żieda fil-prezz taż-żejt, wieħed mill-ilmenti l-aktar rikurrenti tal-flotta tas-sajd rigward it-tnaqqis tal-prezz tal-prodotti tagħha huwa minħabba l-importazzjoni kbira ħafna ta' prodotti tas-sajd bi prezzijiet baxxi mis-sajd illegali, u għaldaqstant jinsisti li:

(a) jiġu intensifikati u mtejba l-kontrolli fuq l-importazzjonijiet minn sajd illegali, sajd mhux iddikjarat u sajd mhux regolizzat (sajd IUU), u għal dan il-għan huwa fundamentali li l-leġiżlazzjoni kontra s-sajd IUU, li bħalissa qed tiġi diskussa fil-Kunsill u ġiet approvata mill-PE, tiddaħħal fis-seħħ;

(b) jiġu intensifikati u mtejba l-kontrolli fuq prodotti tas-sajd minn pajjiżi terzi sabiex ikun żgurat li l-istess standards japplikaw kemm fuq prodotti importati u fuq prodotti mill-Komunità;

(c) tiġi emendata l-leġiżlazzjoni ta' l-Organizzazzjoni Komuni tas-Suq fil-prodotti tas-sajd u ta' l-akwakultura, sabiex is-sajjieda jkun jista' jkollhom irwol aktar importanti fil-katina ta' provvista tal-prodotti tas-sajd u fil-valur miżjud tal-prodotti tagħhom, u li ż-żieda fil-prezz taż-żejt, jew parti minnha, tkun riflessa fil-prezz tal-ħut fl-ewwel bejgħ;

(d) tittejjeb u tiżdied l-informazzjoni dwar l-oriġini tal-prodotti tas-sajd, u, fuq kollox, li f'kull każ jiġi ggarantit u kkontrollat l-użu obligatorju tat-tikketta ta' tagħrif, u li l-frodi fl-ittikkettar tal-prodotti tkun indirizzata kif xieraq;

Fir-rigward tar-regoli tal-Komunità dwar l-għajnuna statali:

(a) jistieden lill-Istati Membri sabiex, b'urġenza, iwettqu ħlasijiet ta' għajnuna de minimis , sa massimu ta' EUR 30,000 kull kumpanija, determinati mir-regolament Komunitarju, għal dawk il-kumpanija kollha li jitolbuha jew li diġà għamlu talba għaliha;

(b) jistieden lill-Kummissjoni sabiex tirrevedi dan ir-regolament u żżid l-għajnuna għal kull bastiment minflok għal kull kumpanija sabiex il-livell ta' għajnuna jitqarreb lejn il-livell ta' setturi ekonomiċi oħra;

Jitlob lill-Kummissjoni sabiex, waqt il-Kunsill tal-Ministri tas-Sajd fit-23 ta' Ġunju li ġej, tipproponi l-miżuri kollha meħtieġa sabiex tissolva din il-kriżi fiż-żmien qasir, medju u fit-tul;

Jitlob sabiex waqt il-Kunsill tal-Ministri tas-Sajd li jmiss tiġi diskussa l-kriżi tas-sajd u jiġu adottati l-miżuri urġenti kollha li huma meħtieġa sabiex tissolva l-kriżi;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kummissjoni, lill-Gvernijiet ta' l-Istati Membri u lir-rappreżentanti ta' l-organizzazzjonijiet Ewropej tas-settur tas-sajd.


MOZZJONI GĦAL RIŻOLUZZJONI

imressqa wara l-mistoqsijiet li jitolbu tweġiba orali B6‐0162/2008 u B6‐0163/2008

skond l-Artikolu 108(5) tar-Regoli ta' Proċedura

f'isem il-Grupp Verts/ALE

Riżoluzzjoni tal-Parlament Ewropew dwar il-kriżi tas-settur tas-sajd minħabba ż-żieda tal-prezzijiet taż-żejt użat bħala fjuwil

Il-Parlament Ewropew ,

wara li kkunsidra l-Artikolu 108(5) tar-Regoli ta' Proċedura tiegħu,

billi ż-żidiet reċenti fil-prezz tal-fjuwil kellhom impatt ekonomiku serju fuq l-industrija tas-sajd, speċjalment fuq dawk is-setturi li jużaw tagħmir tas-sajd attiv li jikkonsma ħafna enerġija,

billi s-sitwazzjoni hija aggravata minħabba li bosta sajjieda ma jirnexxilhomx jittrasferixxu l-ispejjeż ta' l-attivitajiet tagħhom għal fuq il-prezz tal-bejgħ, minħabba l-istruttura tas-suq attwali u minħabba d-dominanza ta' intermedjarji korporattivi,

billi storikament, f'ħafna Stati Membri, is-sussidji disponibbli ta' l-UE ntużaw ta' sikwiet wisq biex jiġi appoġġjat l-iżvilupp ta' flotot tas-sajd fuq skala kbira, b'konsum kbir ta' enerġija, u li jeqirdu l-ambjent, bis-suppożizzjoni li l-enerġija kienet se tibqa' rħisa,

billi minkejja tnaqqis sotanzjali ta' kapaċità f'ċerti flotot, ħafna flotot fl-UE għadhom kbar wisq, relattivament għar-riżorsi disponibli għall-qbid fuq bażi sostenibbli, u għalhekk hemm bżonn ta' tnaqqis ulterjuri f'dawn il-flotot,

billi l-prezzijiet għoljin ta' l-enerġija m'humiex fenomenu temporanju, iżda huma pjuttost strutturali u permanenti fin-natura tagħhom, u billi s-settur għandu jadatta kif xieraq,

billi jekk sempliċement jintużaw muturi iktar effiċjenti f'sens ta' enerġija mhux se tissolva l-problema ta' industrija ferm dipendenti fuq l-enerġija rħisa, u dan jaf iwassal għal żieda fl-attività tas-sajd,

billi l-industrija tas-sajd hija affettwata ħafna bill-globalizzazzjoni, u l-flotta ta' l-UE trid tikkompeti f'suq fejn it-tendenzi ta' prezzijiet dejjem irħas ukoll għandhom impatt fuq l-konomija,

billi ċerti Stati Membri nedew skemi mmirati biex jonqos il-konsum tal-fjuwil mill-flotot tagħhom u billi dawn l-innovazzjonijiet għandhom jiġu appoġġjati,

billi l-Istati Membri għandhom irwol ewlieni fil-miżuri għall-konservazzjoni ta' l-industrija tal-ħut, minħabba li ngħataw responsabilitajiet f'oqsma bħall-allokazzjoni ta' ġranet fuq il-baħar u ta' kwoti, fil-flotot tagħhom stess; billi konsegwentement għandu jkollhom irwol ewlieni fl-iżvilupp u l-inkuraġġiment ta' l-effiċjenza ta' l-enerġija fi ħdan il-flotot tagħhom stess,

billi d-Direttiva tat-Tassazzjoni fuq l-Enerġija (Direttiva tal-Kunsill 2003/96/KE tas-27 ta' Ottubru 2003 ĠU L 283, 31.10.2003, p.

51. ) diġà tippermetii lill-Istati Membri biex jipprovdu eżenzjoni parzjali jew totali fuq ix-xiri ta' diżil għall-baħar, għalkemm mhux kollha kemm huma ħadu azzjoni dwar dan,

Konsegwentement jikkonkludi li hemm bżonn urġenti li l-flotot tas-sajd Ewropej jirristrutturaw biex jitbiegħdu minn bastimenti u tagħmir li jikkonsmaw ħafna enerġija u li jeqirdu l-ambjent u jadottaw prattiki iktar tajbin li jirrikjedu inqas enerġija u li jkunu iktar sostenibbli fit-tul f'sens ambjentali, soċjali u ekonomiku;

Iqis li l-konverżjoni u d-diversifikazzjoni tat-tagħmir għas-sajd għandhom irwol importanti u jqis li t-tnaqqis tad-dipendenza fuq l-enerġija jista' jwassal għal żieda fl-impjiegi fis-settur;

Jistieden lill-Kummissjoni u lill-Istati Membri biex jikkonsultaw b'mod wiesa' mas-settur tas-sajd u ma' partijiet interessati oħrajn biex jissolleċitaw l-ideat tagħhom dwar l-aqwa modi biex jinkiseb dan l-objettiv, filwaqt li jirrikonoxxi li s-sitwazzjoni, u għaldaqstant is-soluzzjonijiet mhux neċessarjament se jkunu l-istess fl-industriji tas-sajd jew fir-reġjuni kollha;

Iqis li l-programmi għat-tnaqqis ta' kapaċità għandhom jiffavorixxu t-tneħħija ta' dawk il-bastimenti li jikkonsmaw l-aktar enerġija u li jħallu l-aktar dannu fuq l-ambjent tal-baħar;

Jirrikonoxxi li dan ir-ristrutturar se jirrikjedi appoġġ finanzjarju kemm għall-flotta u kif ukoll għas-sajjieda li jaħdmu fuq il-bastimenti, u jħeġġeġ lill-Istati Membri biex jisfruttaw il-possibilitajiet diġà pprovduti taħt l-EFF; bl-istess mod iħeġġeġ lill-Kummissjoni biex turi flessibilità fil-proċess ta' approvazzjoni tagħha, sakemm il-programmi jirriżultaw fi prattiki tas-sajd li jikkonsmaw inqas enerġija;

Jikkunsidra li r-riforma li hemm għaddejja tas-COM tipprovdi opportunità għall-iżvilupp ta' mekkaniżmi li jipprovdu prezz ġust għas-sajjieda li jirrifletti l-ispejjeż tagħhom filwaqt li l-prezz tal-bejgħ finali jinżamm tajjeb għall-but tal-konsumaturi; jirrikonoxxi li dan jirrikjedi mekkaniżmu għat-tnaqqis tad-dominanza kummerċjali ta' l-intermedjarji fis-suq;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kummissjoni, lill-Gvernijiet ta' l-Istati Membri u lir-rappreżentanti ta' l-organizzazzjonijiet Ewropej ta' l-industrija tas-sajd.


MOZZJONI GĦAL RIŻOLUZZJONI

imressqa wara il-mistoqsijiet li jitolbu tweġiba orali B6‐0162/2008 u B6‐0163/2008

skond l-Artikolu 108(5) tar-Regoli ta' Proċedura

f'isem il-Grupp UEN

Riżoluzzjoni tal-Parlament Ewropew dwar il-kriżi tas-settur tas-sajd minħabba ż-żieda fil-prezz tal-fjuwil

Il-Parlament Ewropew ,

billi l-kriżi attwali li qed iħabbat wiċċu magħha s-settur tas-sajd Komunitarju hija kawża taż-żieda kostanti fil-prezz tal-fjuwil, li fl-aħħar ħames snin ġarrab żieda ta' aktar minn 300% u aktar minn 40% minn Jannar ta' l-2008;

billi l-prezzijiet tal-prodotti tas-sajd huma simili għal dawk ta' għoxrin sena ilu u billi, għal ċertu speċijiet, kien hemm tnaqqis konsiderevoli – sa 25% mill-bidu tas-sena – minħabba dħul massiv ta' importazzjonijiet minn sajd illegali;

billi fis-settur tas-sajd, mhux bħal setturi oħra ta' l-ekonomija, il-prezz tal-fjuwil ma jistax jaffettwa l-prezz ta' l-ewwel bejgħ ta' prodotti, peress li fis-sitwazzjoni attwali s-sajjieda ma jistgħux jiffissaw prezzijiet;

billi minkejja l-pjanijiet ta' ristrutturazzjoni fis-seħħ u minkejja l-aġġustamenti suċċessivi mill-ġdid tan-negozji, minħabba t-tkabbir bla waqfien tal-ħsara ta' din il-kriżi, ħafna kumpaniji m'għadhomx finanzjarjament vijabbli u intrapriżi oħra tas-sajd spiċċaw f'sitwazzjonijiet ta' riskju għoli, u li dan qed jagħti lok għal diversi dimostrazzjonijiet ta' protesta f'numru kbir ta' Stati Membri;

billi fit-28 ta' Mejju 2008 tliet organizzazzjonijiet Ewropej li jirrappreżentaw is-settur tas-sajd (Europêche, AEOP u Cogeca) għamlu laqgħa mal-Kummissarju għas-Sajd u ppreżentaw l-ilmenti tas-settur;

billi s-soluzzjoni tal-problema tista' tinstab biss jekk jittieħdu miżuri serji fi żmien qasir, medju u fit-tul;

billi din is-sena d-dħul tas-sajjieda fl-UE niżel, minkejja l-fatt li s-sajjieda ġarrbu l-ispejjeż li żdiedu;

Jistieden lill-Kummissjoni sabiex tadotta b'mod urġenti regolament li jippermetti lill-Istati Membri jkunu aktar flessibbli dwar l-infiq tal-kumpaniji u dwar il-ħaddiema permezz, fost miżuri oħra statali, ta' tnaqqis fil-kontribuzzjonijiet tas-siġurtà soċjali mill-maniġers u mill-ħaddiema fuq il-bastimenti tas-sajd kif ukoll minn dawk l-operaturi fuq l-art li huma involuti direttament f'attivitajiet ta' estrazzjoni tas-sajd;

Fir-rigward tar-regoli tal-Komunità dwar l-għajnuna statali:

(a) jistieden lill-Istati Membri sabiex imexxu b'mod urġenti l-ħlas ta' għajnuniet de minimis , sa massimu ta' EUR 30,000 kull kumpanija, kif determinati mir-regolament Komunitarju relevanti, għal dawk il-kumpanija kollha li jitolbuhom jew li diġà għamlu talba għalihom;

(b) jistieden lill-Kummissjoni sabiex tirrevedi dan ir-regolament u żżid l-għajnuna sa EUR 100,000 għal kull bastiment minflok għal kull kumpanija sabiex il-livell ta' għajnuna jitqarreb lejn il-livell ta' setturi ekonomiċi oħra;

(c) jiġbed l-attenzjoni ta' l-Istati Membri għad-direttivi Komunitarji ġodda dwar s-sussidji statali fis-settur tas-sajd u ta' l-akwakoltura, li jippermettu eżenzjoni mit-taxxa u tnaqqis ta' l-ispejjeż tax-xogħol għall-bastimenti Komunitarji li joperaw 'il barra mill-ilmijiet Komunitarji, u jitlob sabiex dawn il-miżuri jiġu applikati għal dawk il-bastimenti li jagħmlu talba għalihom;

Ifakkar li, flimkien maż-żieda tal-prezz taż-żejt, wieħed mill-ilmenti l-aktar rikurrenti tal-flotta tas-sajd rigward it-tnaqqis tal-prezz tal-prodotti tagħha jikkonċerna l-importazzjoni enormi ta' prodotti tas-sajd bi prezzijiet baxxi minn sajd illegali, u għalhekk jinsisti li:

(a) jiġu intensifikati u mtejba l-kontrolli fuq l-importazzjonijiet minn sajd illegali, minn sajd mhux iddikjarat u minn sajd mhux regolarizzat (sajd IUU), li għalhekk huwa fundamentali li jidħlu fis-seħħ id-direttivi tal-ġejjieni kontra s-sajd IUU, li bħalissa qed jiġu diskussi fil-Kunsill u ġew approvati mill-PE;

(b) jiġu intensifikati u mtejba l-kontrolli iġeniċi fuq prodotti tas-sajd minn pajjiżi terzi sabiex ikunu żgurati li l-istess miżuri jiġu applikati kemm fuq il-prodotti importati kif ukoll fuq il-prodotti Komunitarji;

(c) tiġi emendata d-direttiva dwar l-organizzazzjoni tas-suq komuni tal-prodotti tas-sajd u ta' l-akwakoltura, sabiex is-sajjieda jkun jista' jkollhom irwol aktar importanti fl-iffissar tal-prezzijiet u fil-valur miżjud tal-prodotti tagħhom, u li ż-żieda fil-prezz taż-żejt, jew parti minnha, tista' tkun riflessa fil-prezz tal-ħut fl-ewwel bejgħ;

(d) tittejjeb u tiżdied l-informazzjoni dwar l-oriġini tal-prodotti tas-sajd, imma fuq kollox f'kull każ jiġi ggarantit u kkontrollat l-użu obligatorju tat-tikketta tat-tagħrif, u li min jinqabad fi frodi ta' l-ittikkettar tal-prodotti għandu jiġi mħarrek;

Jitlob sabiex il-pjanijiet ta' aġġustament għall-flotta tas-sajd jiddaħħlu fis-seħħ fl-Istati Membri kollha u sabiex jiġu pprovduti l-mezzi finanzjarji meħtieġa sabiex il-flotta tiġi rristrutturata volontarjament; għal dan l-għan:

(a) jistieden lill-Kummissjoni sabiex tistabbilixxi kriterji ta' prijorità għal dawk l-oqsma tal-flotta li l-aktar intlaqtu mill-kriżi;

(b) iqis li huwa ferm importanti li l-programmi operattivi nazzjonali tal-Fond Ewropew għas-Sajd jiġu programmati mill-ġdid;

Jistieden lill-Kummissjoni u lill-Kunsill sabiex jinvestigaw ir-raġunijiet għalfejn din is-sena d-dħul tas-sajjieda niżel u sabiex jindirizzaw dawn ir-raġunijiet kif xieraq;

Iħeġġeġ lill-Kummissjoni biex tfassal proposti speċifiċi biex tittaffa s-sitwazzjoni fl-oqsma li jiddependu l-aktar mis-sajd;

Jitlob li waqt il-Kunsill tal-Ministri tas-Sajd li jmiss, li se jsir fit-28 ta' Ġunju 2008, din il-kwistjoni tiġi diskussa bħala prijorità u li jiġu adottati l-miżuri meħtieġa biex tissolva din il-kriżi;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kummissjoni, lill-Istati Membri u lir-rappreżentanti ta' l-organizzazzjonijiet tas-settur Ewropew tas-sajd.


Protezzjoni għal min jimxi fit-triq

Sigurtà….għal min jaqsam it-triq Kull sena n-numru ta' inċidenti fatali tat-traffiku li jinvolvu dawk li jimxu fit-triq u persuni oħra vulnerabbli li jużaw it-triq jammonta għal 8,000 għall-Unjoni 25, filwaqt li 300,000 jsfaw imwegga.'

Wara kompromess li ntlaħaq bejn il-Parlament u l-Kunsill, il-Membri se jiddiskutu rapport mtella' minn Francesco Ferrari (IT, ALDE) li jitlob għall-introduzzjoni iktar bikrija ta' teknoloġiji ġodda għall-protezzjoni tan-nies bħall-mekkaniżmi ta' għajnuna fil-brejks.

White Paper tal-Kummissjoni tipproponi li n-numru ta' inċidenti ta' nies li jsfaw mejta fit-toroq għandu jinżel b'50% sa 2010 fi ħadn il-politika Ewropea għat-Trasport u tirrikonoxxi r-rwol li mekkaniżmi ta' sigurtà jistgħu jipprovdu.

Hi tipproponi li regolamenti attwali għandhom ineħħu dawk ta' 2003 u ta' 2005 minħabba li mhux il-mekkaniżmi ta' sigurtà kollha jistgħu jkunu kompatibbli.

Il-miżuri proposti huma tekniċi ħafna.

Ir-regolament - li jekk jiġi approvat, se jkun direttament applikabbli madwar l-Unjoni - jippropni serje ta' regoli għal sistemi attivi ta' sigurtà u serje ta' regoli uniċi għal awtoritajiet ta' approvazzjoni u intrapriżi.

Skond il-Kummissjoni, il-ħajjiet ta' 2,000 persuni u ċiklisti li jimxu fit-triq jistgħu jiġu salvati jekk jintuża mekkaniżmu fuq il-quddiem tal-karozzi biss.

Ir-rapport ta' Ferrari jipproponi dan li ġej:

dħul iktar bikri ta' sistemi ta' għajnuna obbligatorja għal brejks minn 2009 'l quddiem u testijiet li jeżaminaw il-kapaċità tal-karozzi sabiex tiżdied il-protezzjoni ta' dawk li jkunu mexjin fit-triq.

l-assigurazzjoni li ladarba tidħol din is-sistema l-Parlament u l-Kunsill jkollhom il-posibilità li jeżaminaw u janaliżżaw il-potenzjal tagħha.

programm iktar ambizzjuż għall-implimentazzjoni tar-regolament mill-industrija tal-karozzi.

Ir-rapport ta' Ferrari huwa fl-ewwel qari u se jiġi diskuss nhar it-Tlieta filgħaxija.

20080616STO31788 Rapport dwar il-proposta għal regolament dwar il-ħarsien ta' persuni għaddejjin bil-mixi u utenti vulnerabbli oħra tat-triq Iktar protezzjoni għaċ-ċiklisti u għal dawk mexjin fit-triq Osservatorju leġislattiv Proposta tal-Kummissjoni fi stqarrija stampa


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjoni mill-Kummissjoni

skond l-Artikolu 103(2) tar-Regoli ta' Proċedura

John Bowis, Robert Sturdy, f'isem il-Grupp PPE,

Bart Staes, Carl Schlyter, f'isem il-Grupp Verts,

Riżoluzzjoni tal-Parlament Ewropew dwar l-awtorizzazzjoni tat-tiġieġ ikklorurat

Il-Parlament Ewropew ,

wara li kkunsidra r-Regolament tal-Parlament Ewropew u tal-Kunsill Nru 853/2004(KE) tad-29 ta'April 2004 li jistabbilixxi regoli speċifiċi ta' iġjene li huma applikabbli għall-oġġetti ta' l-ikel li ġejjin mill-annimali,

wara li kkunsidra r-Regolament tal-Kunsill Nru 1234/2007(KE) tat-22 ta' Ottubru 2007 li jistabbilixxi l-organizzazzjoni komuni tas-swieq (OKS) fis-settur agrikolu u dispożizzjonijiet speċifiċi f'dak li jirrigwarda ċerti prodotti ta' dan is-settur (regolament uniku ta' l-OKS),

wara li kkunsidra r-Regolament tal-Parlament Ewropew u tal-Kunsill Nru 2160/2003(KE) tas-17 ta' Novembru 2003 dwar il-kontroll tas-salmonella u ta' aġenti żoonotiċi speċifiċi oħra preżenti fil-katina ta' l-ikel,

wara li kkunsidra r-Regolament tal-Parlament Ewropew u tal-Kunsill Nru 882/2004(KE) tad-29 ta' April 2004 li jirrigwarda l-kontrolli uffiċjali li jsiru biex tkun żgurata l-konformità mal-leġiżlazzjoni dwar l-għalf għall-annimali u l-oġġetti ta' l-ikel u mad-dispożizzjonijiet li jirrigwardaw is-saħħa ta' l-annimali u l-benesseri ta' l-annimali,

wara li kkunsidra d-Direttiva 91/271/KEE tal-Kunsill, tal-21 ta' Mejju 1991, li tirrigwarda t-trattament ta' l-ilmijiet urbani skartati,

wara li kkunsidra d-Direttiva 98/24/KE tas-7 ta' April 1998 dwar il-ħarsien tas-saħħa u tas-sikurezza tal-ħaddiema kontra r-riskji marbuta ma' aġenti kimiċi fuq il-post tax-xogħol,

wara li kkunsidra d-Deċiżjoni tal-Kulleġġ tal-Kummissarji bid-data tat-28 ta' Mejju 2008 li tkun proposta l-awtorizzazzjoni,

wara li kkunsidra l-evalwazzjoni rigward l-effetti possibbli ta' erba' sustanzi ta' trattament ta' kontra l-mikrobi fuq it-tfaċċar ta' reżistenza għall-antimikrobiċi, adottata mill-grupp xjentifiku dwar ir-riskji bijoloġiċi BIOHAZ ta' l-Awtorità Ewropea tas-Sikurezza ta' l-Ikel (EFSA) fis-6 ta' Marzu 2008,

wara li kkunsidra l-mistoqsija orali tal-Kumitat għall-Ambjent, is-Saħħa Pubblika u s-Sikurezza ta' l-Ikel tal-Parlament Ewropew lill-Kummissjoni Ewropea, li sar dibattitu dwarha fit-28 ta' Mejju 2008,

wara li kkunsidra l-Artikolu 103(2) tar-Regoli ta' Proċedura tiegħu,

billi l-proposta tal-Kummissjoni li jkun immodifikat ir-Regolament Nru 1234/2007 (KE) li jistabbilixxi l-organizzazzjoni komuni tas-swieq fis-settur agrikolu, f'dak li jirrigwarda n-normi tal-kummerċjalizzazzjoni għal-laħam tat-tjur, li għandu l-għan li jimmodifika d-definizzjoni tal-laħam tat-tjur biex ikun awtorizzat il-kummerċjalizzazzjoni ta' dan il-laħam li jkun ġie suġġett għal trattament antimikrobiku għall-finijiet ta' konsum mill-bnedmin,

billi l-abbozz ta' regolament tal-Kummissjoni dwar l-implimentazzjoni tar-Regolament Nru 853/2004 (KE) f'dak li jirrigwarda l-utilizzazzjoni ta' sustanzi antimikrobiċi biex tkun eliminata l-kontaminazzjoni ta' wiċċ il-karkassa tat-tjur bil-ħsieb li tkun awtorizzata l-utilizzazzjoni ta' erba' sustanzi antimikrobiċi bil-għan li jkunu ttrattati l-karkassi tat-tjur li jkunu maħsuba għall-konsum mill-bnedmin fl-Unjoni Ewropea,

billi din il-proposta tal-Kummissjoni tkompli mad-domanda ta' l-Istati Uniti ta' l-Amerika li tkun awtorizzata l-importazzjoni għal ġo l-Unjoni Ewropea tal-produzzjoni tagħha ta' tjur ittrattati b'sustanzi kimiċi jew antimikrobiċi,

billi l-Istati Uniti ta' l-Amerika diġà tista' tesporta laħmijiet tat-tjur fl-Unjoni Ewropea fi ħdan il-qafas tad-dispożizzjonijiet attwali, bil-kundizzjoni li dawn il-laħmijiet ma jkunux ġew suġġetti għal trattament antimikrobiku,

billi l-prinċipju tal-prekawzjoni huwa espressament imniżżel fit-Trattat sa mill-1992, u billi l-Qorti tal-Ġustizzja tal-Komunitajiet Ewropej, f'għadd kbir ta' okkażjonijiet, ippreċiżat il-kontenut u l-kamp ta' applikazzjoni ta' dan il-prinċipju fil-liġi Komunitarja peress li huwa wieħed mis-sisien tal-politika ta' ħarsien li ssegwi l-Komunità fil-qasam ta' l-ambjent u tas-saħħa Deċiżjoni tat-23 ta' Settembru 2003 fil-każ C-192/01, Kummissjoni/Danimarka, Kodiċi 2003, p.

billi l-Kummissjoni tagħraf in-nuqqas ta' dejta xjentifika dwar l-impatt ambjentali u sanitarju ta' l-utilizzazzjoni ta' dawn l-erba' sustanzi mressqa għall-awtorizzazzjoni,

billi hemm proċess twil ta' adozzjoni u ta' rinfurzar tan-normi u ta' l-istandards komunitarji fil-qasam tas-sikurezza u ta' l-iġjene ta' l-ikel, wara li jkun ġie permess it-tnaqqis ta' l-għadd ta' infezzjonijiet minn aġenti żoonotiċi speċifiċi differenti li jinsabu fil-katina ta' l-ikel,

billi skond evalwazzjoni taċ-Ċentru Amerikan tal-Kontroll tal-Mard (CDC), l-utilizzazzjoni tas-sustanti antimikrobiċi fl-Istati Uniti ta' l-Amerika ma ppermettiex it-tnaqqis ta' l-għadd ta' infezzjonijiet għall-listerija, għas-salmonella u batterji oħra,

billi t-tiċħid bi 316-il vot kontra, l-ebda vot favur u 29 astensjoni tal-proposta imsemmija tal-Kummissjoni mill-membri tal-Kumitat Permanenti tal-katina ta' l-ikel, waqt il-laqgħa tiegħu tat-2 ta' Ġunju 2008, li permezz ta' dan il-vot bagħat messaġġ ċar u qawwi qabel is-Samit bejn l-UE u l-Istati Uniti ta' l-Amerika f'Brdo, fl-Islovenja,

jesprimi d-diżapprovazzjoni tiegħu fir-rigward ta' din il-proposta tal-Kummissjoni Ewropea;

jistieden lill-Kunsill biex jiċħad din il-proposta tal-Kummissjoni Ewropea;

jenfasizza li l-awtorizzazzjoni ta' dawn l-erba' trattamenti antimikrobiċi tal-karkassi tat-tjur maħsuba għall-konsum mill-bnedmin tirrappreżenta theddida serja kontra n-normi u l-istandards komunitarji u konsegwenzi indiretti għall-isforzi u għall-adattazzjonijiet li rnexxielhom jiksbu l-professjonisti tat-tjur biex inaqqsu r-rati ta' l-infezzjoni betterjoloġika fl-UE; jenfasizza li din l-awtorizzazzjoni ġġib magħha wkoll daqqa ta' ħarta konsiderevoli u ta' ħsara kbira għall-politika Komunitarja fil-qasam imsemmi u għall-kredibilità tagħha li tippromwovi standards għoljin ta' sikurezza u ta' iġjene ta' l-ikel fil-livell internazzjonali;

jagħmel enfasi fuq l-investimenti konsiderevoli li saru f'dan il-qasam mill-professjonisti Ewropej tat-tjur, f'konformità mal-leġiżlazzjoni Komunitarja, bil-għan li titnaqqas il-kontaminazzjoni minn aġenti patoġeniċi billi ġie implimentat approċċ li jinvolvi l-partijiet kollha tal-katina ta' l-ikel;

iqis l-approċċ li jinvolvi l-partijiet kollha tal-katina ta' l-ikel bħal dak ipprattikat fl-Unjoni Ewropea bħala dak li hu aktar sostenibbli biex inaqqas il-livelli ta' aġenti patoġeniċi fil-laħmijiet tat-tjur mis-soluzzjoni tad-dekontaminazzjoni permezz ta' sustanzi antimikrobiċi fl-aħħar parti tal-katina tal-produzzjoni ta' l-ikel;

jesprimi t-tħassib tiegħu li l-għoti ta' l-awtorizzazzjoni ta' importazzjoni ta' dan it-tajr ikun iwassal għad-dgħajfien tan-normi Ewropej;

jenfasizza li proposta bħal din ma tikkorrispondix għall-eżiġenzi taċ-ċittadini Ewropej fil-qasam tas-sikurezza u l-iġjene ta' l-ikel u l-anqas għall-applikazzjoni ta' mudelli ta' produzzjoni, fl-Ewropa u fi bnadi oħra, li jżommu standards ta' iġjene ta' kwalit à għolja fil-proċess kollu tal-produzzjoni u tad-distribuzzjoni; jenfasizza li proposta bħal din tkun qed tirriskja li ddgħajjef il-fiduċja, li għadha fraġli, tal-konsumaturi Ewropej fl-oġġetti ta' l-ikel mibjugħa fl-Unjoni Ewropea, wara l-problemi li kien hemm tas-sikurezza ta' l-ikel fi ħdan l-Unjoni Ewropea dawn l-aħħar snin;

jagħraf il-ħtieġa ta' pariri xjentifiċi xierqa li jqisu l-ħarsien u l-informazzjoni tal-konsumatur; jidhirlu li s-soluzzjoni li tkun aċċettata, tkun liema tkun, m'għandhiex tiġġenera tgħawwiġ tal-kompetizzjoni;

jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni kif ukoll lill-gvernijiet u lill-parlament ta' l-Istati Membri u lill-Awtorità Ewropea tas-Sikurezza ta' l-Ikel (EFSA).


PROPOSTA GĦAL DEĊIŻJONI

mressqa skond l-Artikolu 99 tar-Regoli ta' Proċedura

minn Joseph Daul, f'isem il-Grupp PPE-DE Martin Schulz, f'isem il-Grupp PSE Graham Watson, f'isem il-Grupp ALDE Brian Crowley, f'isem il-Grupp UEN Monica Frassoni, f'isem il-Grupp Verts/ALE Irena Belohorská li tapprova l-allokazzjoni l-ġdida tar-responsabbiltajiet tal-Viċi President tal-Kummissjoni Jacques Barrot

Deċiżjoni tal-Parlament Ewropew li tapprova l-allokazzjoni l-ġdida tar-responsabbiltajiet tal-Viċi President tal-Kummissjoni Jacques Barrot

Il-Parlament Ewropew ,

wara li kkunsidra l-Artikolu 217(2) tat-Trattat KE,

wara li kkunsidra l-Artikolu 5 tal-Ftehima ta' Qafas bejn il-Parlament Ewropew u l-Kummissjoni Ewropea ĠU C 117 E, 18.5.2006, p.

wara li kkunsidra l-proposta tad-9 ta' Mejju 2008 biex tinbidel l-allokazzjoni tar-responsabbiltajiet tal-Viċi President tal-Kummissjoni Jacques Barrot,

wara li kkunsidra s-seduta ta' smigħ tal-Viċi President mill-kumitat parlamentari responsabbli fis-16 ta' Ġunju 2008,

wara li kkunsidra l-Artikolu 99 tar-Regoli ta' Proċedura tiegħu,

Japprova l-allokazzjoni l-ġdida tar-responsabbiltajiet tal-Viċi President Jacques Barrot għall-bqija tal-mandat tal-Kummissjoni sal-31 ta' Ottubru 2009;

Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill, lill-Kummissjoni, u lill-gvernijiet ta' l-Istati Membri.


PROPOSTA GĦAL DEĊIŻJONI

skond l-Artikolu 99 tar-Regoli ta' Proċedura

minn Joseph Daul, f'isem il-Grupp PPE-DE minn Martin Schulz, f'isem il-Grupp PSE minn Graham Watson, f'isem il-Grupp ALDE minn Brian Crowley, f'isem il-Grupp UEN minn Irena Belohorská

Deċiżjoni tal-Parlament Ewropew li tapprova l-ħatra tas-Sur Antonio Tajani bħala Membru tal-Kummissjoni

Il-Parlament Ewropew ,

wara li kkunsidra l-Artikolu 214(2), it-tielet subparagrafu, u l-Artikolu 215 tat-Trattat KE,

wara li kkunsidra l-Artikolu 4 tal-Ftehima ta' Qafas bejn il-Parlament Ewropew u l-Kummissjoni Ewropea ĠU C 117 E, 18.5.2006, p.

wara li kkunsidra r-riżenja tas-Sur Franco Frattini bħala Membru tal-Kummissjoni Ewropea, imressqa fis-7 ta' Mejju 2008,

wara li kkunsidra n-nomina fit-8 ta' Mejju 2008, mill-Gvern tar-Repubblika Taljana, tas-Sur Antonio Tajani biex jinħatar bħala Membru tal-Kummissjoni Ewropea,

wara li kkunsidra d-Deċiżjoni 2008/380/KE, Euratom tal-Kunsill tad-9 ta' Mejju 2008 dwar il-ħatra ta' membru ġdid tal-Kummissjoni tal-Komunitajiet Ewropej ĠU L 131, 21.5.2008, p.

wara li kkunsidra s-seduta ta' smigħ tal-Kummissarju nnominat quddiem il-kumitat parlamentari responsabbli li saret fis-16 ta' Ġunju 2008,

Japprova l-ħatra tas-Sur Antonio Tajani bħala Membru tal-Kummissjoni għall-bqija tal-mandat tal-Kummissjoni sal-31 ta' Ottubru 2009;

Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni u lill-gvernijiet ta' l-Istati Membri.


MOZZJONI GĦAL RIŻOLUZZJONI

imressqa wara l-mistoqsija li titlob tweġiba orali B6‐0064/2008

skond l-Artikolu 108(5) tar-Regoli ta' Proċedura

f'isem il-Grupp GUE/NGL

Riżoluzzjoni tal-Parlament Ewropew dwar il-kriżi soċjo-ekonomika fis-settur tas-sajd li qed teħżien b'riżultat taż-żieda fil-prezzijiet tal-fjuwils (petrol u diżil)

Il-Parlament Ewropew ,

wara li kkunsidra l-komunikazzjoni tad-9 ta' Marzu 2006 tal-Kummissjoni lill-Kunsill u lill-Parlament Ewropew dwar titjib fis-sitwazzjoni ekonomika ta' l-industrija tas-sajd (COM(2006)0103),

wara li kkunsidra r-riżoluzzjoni tiegħu tat-28 ta' Settembru 2006 dwar titjib fis-sitwazzjoni ekonomika ta' l-industrija tas-sajd ( P6_TA(2006)0390 ),

wara li kkunsidra r-riżoluzzjoni tiegħu tat-12 ta' Diċembru 2007 dwar l-organizzazzjoni Komuni tas-Swieq fil-prodotti tas-sajd u ta' l-akwakultura ( P6_TA-PROV(2007)0606 ,

wara li kkunsidra l-mistoqsijiet li jitolbu tweġiba orali mressqa lill-Kummissjoni u lill-Kunsill dwar il-kriżi fis-settur tas-sajd b'riżultat taż-żieda fil-prezzijiet tal-fjuwil,

wara li kkunsidra l-laqgħa tal-Kunsill ta' l-Agrikultura u s-Sajd li saret bejn it-23 u l-24 ta' Ġunju 2008,

wara li kkunsidra l-Artikolu 5 tar-Regoli ta' Proċedura tiegħu,

wara li kkunsidra l-azzjonijiet riċenti organizzati mis-settur tas-sajd f'diversi Stati Membri li fihom intalab li jittieħdu miżuri ta' appoġġ urġenti u effettivi biex tkun trattata iż-żieda drastika fil-prezz tal-fjuwils (petrol u diżil) u l-kriżi soċjo-ekonomika fis-settur,

wara li kkunsidra l-importanza strateġika tas-settur tas-sajd għall-kundizzjonijiet soċjo-ekonomiċi, il-provvista tal-ħut għall-pubbliku u l-bilanċ ta' l-ikel kemm fl-Istati Membri kif ukoll fl-UE, kif ukoll il-kontribut ewlieni għall-benessri soċjo-ekonomiku tal-komunitajiet tax-xtut, l-iżvilupp lokali, l-impjiegi, il-ħarsien u l-ħolqien ta' l-attività ekonomika u l-impjiegi upstream and downstream, il-garanzija ta' provvisti ta' ħut frisk, u l-ħarsien ta' tradizzjonijiet kulturali lokali,

wara li kkunsidra l-qagħda inċerta tad-dħul u tal-pagi li jolqtu l-ħaddiema fis-sajd, li ġejja mil-mod kif il-kummerċjalizzazzjoni f'dan is-settur hija strutturata, il-proċess ta' l-iffissar tal-prezzijiet ta' l-ewwel bejgħ, u n-natura irregolari ta' din l-attività, li kollha juru l-ħtieġa li jiżammu ċerti għajnuniet nazzjonali u Komunitarji,

billi, minħabba l-interazzjoni bejn il-livelli ta' pagi, dħul mill-ewwel bejgħ tal-qabda u ċerti spejjeż relatati ma' fatturi ta' produzzjoni li jitnaqqsu direttament mid-dħul qabel ma jiġu kkalkulati s-salarji, il-prezzijiet ogħla tal-fjuwil qed ikollhom impatt dirett u ħażin fuq il-pagi tal-membri ta' l-ekwipaġġ,

billi x-xejriet attwali tal-bejgħ ma jippermettux li l-varjazzjonijiet fl-ispejjeż tal-fatturi ta' produzzjoni, inkluż il-fjuwil, jiġu ttrasferiti fi prezzijiet ogħla tal-ħut; billi l-livelli tal-prezzijiet fl-ewwel bejgħ jew baqgħu ma ċċaqalqux jew waqgħu mill-2000 mingħajr ma dan ġie rifless fi prezzijiet aktar baxxi għall-konsumatur aħħari tal-ħut frisk,

billi l-qagħda ekonomika ta' għadd ta' intrapriżi tas-sajd marret għall-agħar fl-aħħar snin u hemm riskju reali li eluf ta' intrapriżi jfallu u eluf ta' impjiegi jintilfu minħabba l-prezzijiet ogħla tal-fjuwil,

billi ż-żidiet fil-prezz tal-fjuwils (petrol u diżil) matul l-aħħar erba' snin kellhom impatt partikolarment aħrax fuq is-settur tas-sajd, u sal-lum, f'partijiet mis-settur, huma responsabbli minn 50% ta' l-ispejjeż operazzjonali kollha u b'hekk jaggravaw ferm il-kriżi attwali f'termini ta' marġini operazzjonali u vijabilità ekonomika, u wasslu għal tnaqqis sostanzjali fid-dħul għas-sajjieda,

billi f'xi każijiet l-organizzazzjoni komuni tas-swieq fi prodotti tas-sajd ma kkontribwixxietx biżżejjed għall-ksib ta' prezzijiet aħjar fl-ewwel bejgħ jew għal titjib tad-distribuzzjoni ta' valur miżjud fuq il-katina tal-valur fis-settur,

billi l-promozzjoni ta' skrappjar mingħajr distinzjoni u mingħajr ma jitqiesu l-karatteristiċi speċifiċi tal-flotot, ta' l-istokks tal-ħut jew tal-ħtiġijiet ta' kull Stat Membru f'termini ta' konsum tal-ħut, tat lok għall-hekk imsejjaħ 'adattament' tad-daqs tal-flotta għad-daqs ta' l-istokks tal-ħut, u kellha riperkussjonijiet soċjali u ekonomiċi kbar filwaqt li ma ġabet l-ebda bidla sinifikanti fil-qagħda,

billi l-kumpaniji taż-żejt il-kbar gawdew minn żieda enormi fil-profitti tagħhom, li wasslet, b'mod partikulari, għal prezzijiet taż-żejt ibbażati fuq l-ispekulazzjoni ta' stokks taż-żejt mixtrija bi prezzijiet orħos,

billi l-Istati Membri applikaw, jew biħsiebhom japplikaw, ċerti miżuri, li madankollu spiss ma jkunux suffiċjenti jew ikunu b'impatt limitat, li joffru appoġġ soċjo-ekonomiku li l-flotot tagħhom tas-sajd, speċjalment biex jagħmlu tajjeb għall-prezzijiet ogħla tal-fjuwil,

Jesprimi s-solidarjetà tiegħu mas-sajjieda ta' Franza, tal-Portugall, ta' Spanja, ta' l-Italja u ta' Stati Membri oħra li qed jappellaw għal miżuri biex jindirizzaw iż-żieda drastika fil-prezzijiet tal-fjuwils u biex jiggarantixxu kundizzjonijiet diċenti ta' għajxien;

Jiddeplora l-attitudini ta' inerzja u ta' ċaħda ta' l-UE minflok ma tieħu d-deċiżjonijiet meħtieġa, u r-rifjut tagħha li tirrikonoxxi s-soluzzjonijiet u l-proposti li r-rappreżentanti tas-settur tas-sajd ilhom jipproponu bil-għan li jiġi żgurat li jkun hemm modernizzazzjoni u żvilupp sostenibbli fis-settur, li jkunu ggarantiti l-vijabilità soċjo-ekonomika tagħha u s-sotenibilità ta' l-istokks, u l-ħarsien tas-sovranità u s-sikurezza ta' l-ikel, il-provvista ta' ħut lill-pubbliku, il-ħarsien ta' l-impjiegi u t-titjib tal-kundizzjonijiet ta' għajxien tas-sajjieda;

Jenfasizza li s-soluzzjoni f'forma ta' 'tnaqqis fl-attività tas-sajd' u 'adattament tal-flotta' - fi kliem ieħor, il-promozzjoni ta' l-irtirar permanenti tal-bastimenti - taħbi s-soluzzjoni reali tal-problema, speċjalment jekk wieħed jargumenta dwar 'titjib tal-qagħda ekonomika fis-settur';

Jiddeplora l-politika li, filwaqt li tieħu vantaġġ mit-tiħżin soċjo-ekonomiku fis-settur li jirriżulta mill-prezzijiet ogħal tal-fjuwil, tippromwovi l-iskrappjar u l-irtirar permanenti tal-bastimenti, u b'hekk twassal għal konċentrazzjoni akbar fis-settur u għal qgħad akbar, id-degradazzjoni tas-settur produttiv u t-tiħżin tal-bilanċ fl-ikel u l-bilanċ kummerċjali;

Jenfasizza għal darb'oħra li l-biċċa l-kbira tal-proposti tal-Kummissjoni l-aktar li jista' jkollhom huwa biss effett fuq żmien medju jew fit-tul fuq il-qagħda ekonomika fis-settur tas-sajd;

Jenfasizza li l-miżuri li jridu jiġu implimentati jrid ikollhom ukoll l-objettiv li jħarsu l-interessi, jirrispondu għall-ħtiġijiet u jindirizzaw il-problemi tal-membri ta' l-ekwipaġġ tal-bastimenti u ta' sajjieda tradizzjonali 'żgħar', speċjalment dawk li, għal raġunijiet ta' sikurezza, jużaw muturi li jaħdmu bil-petrol;

Jappella għall-adozzjoni ta' miżuri ta' emerġenza sabiex minnufih u b'mod adegwat, jindirizzaw il-ħtiġijiet soċjo-ekonomiċi tas-settur, u, l-aktar, sabiex jagħmlu tajjeb għall-prezzijiet ogħla tal-fjuwils (petrol u diżil);

Jappella, f'dan ir-rigward, għall-ħolqien ta' fond ta' garanzija, b'finanzjar Komunitarju konġunt, bil-għan li jiżgura li jkun hemm prezzijiet stabbli tal-fjuwil, kif ukoll għall-għoti ta' allowance transizzjonali ta' kumpens għall-intrapriżi tas-sajd milquta;

Jappoġġja azzjoni kkordinata fuq livell ta' l-Istati Membri bil-għan li jiġi stabbilit, għal kull Stat Membru, prezz massimu għall-fjuwils (petrol u diżil), inkella skont ulterjuri, speċifikament għall-fjuwil użat fis-sajd, ta' 0.40 EUR/litru;

Jinsisti fuq il-ħtieġa li jiġu wżati l-possibilitajiet u l-marġini finanzjarji kollha tal-baġit Komunitarju biex jiġu ffinanzjati miżuri straordinarji ta' appoġġ għas-settur, biex jippermettulu li jegħleb id-diffikultajiet li nħolqu mill-prezzijiet ogħla tal-fjuwils, sa ma jkunu implimentati tipi oħra ta' miżuri;

Jappella għall-ħolqien ta' sistema ta' assikurazzjoni pubblika ggarantita fuq livell nazzjonali u Komunitarju biex tkopri eventi mhux mistennija fis-settur tas-sajd;

Jappella għall-attivazzjoni ta' l-istrumenti ta' appoġġ eżistenti, bħall-għajnuniet ' de minimis ', li jwasslu għal għajnuna reali u immedjata għas-settur, u jinsisti li l-livell tagħhom irid jiżdied sabiex is-settur tas-sajd jinġieb ekwivalenti ma' setturi produttivi oħra;

Jappella għal djalogu bejn tlieta fuq livell Ewropew li jlaqqa' flimkien lill-partijiet kollha (amministrazzjonijiet pubbliċi, junjins u sajjieda), sabiex isolvu l-problemi strutturali tas-settur, li mhumiex ġejjin biss mill-kriżi tal-prezz taż-żejt, u bi prijorità fuq il-kundizzjonijiet ta' xogħol tas-sajjieda;

Jenfasizza l-ħtieġa li l-ispejjeż tal-produzzjoni jitqiesu bħala wieħed mill-fatturi varjabbli meta jiġu ffissati prezzijiet ta' gwida;

Jappella għall-ħolqien ta' mekkaniżmu li għandhom l-għan li jtejbu l-prezzijiet ta' l-ewwel bejgħ u li jippromwovu t-tqassim ġust u adegwat ta' valur miżjud fil-katina tal-valur tas-settur;

Jafferma mill-ġdid il-ħtieġa li tiġi kkunsidrata l-adozzjoni ta' tipi oħra ta' intervent, bħalma huma l-prezzijiet ta' garanzija jew ta' kwoti massimi ta' profitt, bil-għan li jittejjeb it-tqassim tal-valur miżjud, jitnaqqsu l-marġini għall-intermedjarji, jiġu rrivalutati l-ħlasijiet lill-produtturi, u jiġi kkontrollat il-livell tal-prezzijiet għall-konsumatur aħħari;

Jinsisti li Fond Ewropew għas-Sajd irid jibqa' jagħti għajnuna għat-tiġdid u l-modernizzazzjoni tal-flotot tas-sajd - speċjalment biex jitbiddlu l-muturi għall-fini ta' sikurezza, jitħares l-ambjent jew jiġi ffrankat il-fjuwil - fuq kollox għal sajjieda 'żgħar' tradizzjonali u ta' max-xtut, kif ukoll sabiex jitbiddlu l-bastimenti li għandhom aktar minn għoxrin sena u li m'għadhomx jaħdmu f'kundizzjonijiet sikuri;

Jafferma mill-ġdid il-ħtieġa li tiġi rikonoxxuta n-natura speċifika tas-sajd ta' max-xtut u tradizzjonali fiċ-ċokon fil-Politika Komuni dwar is-Sajd, u sabiex jiġi ddeterminat sa fejn l-istrumenti eżistenti huma adegwati għall-ħtiġijiet ta' dan it-tip ta' sajd u sa fejn huma għandhom jiġu adattati;

Itenni l-proposta tiegħu għall-ħolqien ta' programm Komunitarju ta' appoġġ għas-sajd fiċ-ċokon ta' max-xtut u tradizzjonali, maħsub biex jikkoordina azzjonijiet u jiriloka fondi minn strumenti oħra sabiex jiġu indirizzati problemi oħra f'din il-parti tas-settur;

Iħeġġeġ lill-Kummissjoni sabiex teżamina mekkaniżmi - bħall-għajnuniet għall-konsumaturi - bil-għan li tiġi promossa l-kummerċjalizzazzjoni ta' prodotti pproċessati tas-sajd ta' valur miżjud għoli, bħalma huma l-ħut fil-bott, b'mod li jixbah li dawk applikati għal ċerti prodotti agrikoli;

Jenfasizza l-ħtieġa ta' Fondi Strutturali biex jikkontribwixxu għall-modernizzazzjoni u għall-ħolqien ta' infrastrutturi ta' kummerċjalizzazzjoni fis-settur tas-sajd;

Jenfasizza li huwa importanti ħafna li jinstab bilanċ bejn kundizzjonijiet soċjo-ekonomiċi u ambjent sostenibbli, filwaqt li jenfasizza wkoll il-ħtieġa li jiġi implimentat mekkaniżmu biex is-sajjieda milquta mill-konsegwenzi ekonomiċi u soċjali tal-pjanijiet ta' rkupru għal unitajiet ta' popolazzjonijiet ta' ħut jew miżuri oħra biex tissaħħaħ il-protezzjoni ta' l-ekosistemi, speċjalment fir-reġjuni l-inqas vantaġġjati, jiġu ssussidjati jew jingħataw kumpens;

Jikkunsidra li huwa essenzjali li l-prodotti impurtati tas-sajd li jitqiegħdu fis-suq intern għandhom ikunu suġġetti għall-istess standards u rekwiżiti bħal dawk li japplikaw għall-prodotti tal-Komunità, f'oqsma bħall-ittikkettar, ir-regoli fitosanitarji, l-esklużjoni mis-suq Komunitarju ta' prodotti tas-sajd li jkunu ta' daqs iżgħar mill-minimu awtorizzat għall-prodotti tal-Komunità, u l-projbizzjoni legali ta' importazzjonijiet li ġejjin minn sajd illegali, mhux iddikjarat u mhux irregolat;

Jemmen li l-Istati Membri għandhom jintroduċu miżuri fiskali biex jiġġieldu l-ispekulazzjoni fil-prezzijiet tal-fjuwils, l-aktar bil-ħolqien, fuq livell ta' Stat Membru, ta' taxxa fuq il-profitti tal-kumpaniji taż-żejt li ġejjin mill-'effett ta' l-istokk';

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-Gvernijiet u l-Parlamenti ta' l-Istati Membri.


MOZZJONI KONĠUNTA GĦAL RIŻOLUZZJONI

skond l-Artikolu 108(5) tar-Regoli ta' Proċedura

– Philippe Morillon u Elspeth Attwooll, f'isem il-Grupp ALDE

li tieħu post il-mozzjonijiet għal riżoluzzjoni mressqa mill-gruppi li ġejjin:

dwar il-kriżi fis-settur tas-sajd minħabba ż-żieda tal-prezzijiet taż-żejt użat bħala fjuwil

Riżoluzzjoni tal-Parlament Ewropew dwar il-kriżi tas-settur tas-sajd minħabba ż-żieda fil-prezz tal-fjuwil

Il-Parlament Ewropew,

wara li kkunsidra r-Regolament (KE) Nru 1198/2006 tal-Kunsill tas-27 ta' Lulju 2006 dwar il-Fond Ewropew għas-Sajd ĠU L 223, 15.8.2006, p.

wara li kkunsidra l-komunikazzjoni tal-Kummissjoni tad-9 ta' Marzu 2006 lill-Kunsill u lill-Parlament Ewropew dwar it-titjib tal-qagħda ekonomika ta' l-industrija tas-sajd (COM(2006)0103),

wara li kkunsidra l-Konferenza organizzata mill-Kummissjoni u li saret fi Brussell fl-10 u l-11 ta' Mejju 2006 dwar teknoloġiji ġodda fil-qasam tas-sajd,

wara li kkunsidra r-rapporti tal-Kumitat għas-Sajd ( A6–0266/2006 u A6–0467/2007 ),

wara li kkunsidra l-Artikolu 108(5) tar-Regoli ta' Proċedura tiegħu,

billi l-kriżi attwali li qed iħabbat wiċċu magħha l-industrija tas-sajd Komunitarja hija kawża taż-żieda kostanti fil-prezz tal-fjuwil, li żied b'aktar minn 300% fl-aħħar ħames snin u b'aktar minn 40% minn Jannar ta' l-2008,

billi l-prezzijiet tal-prodotti tas-sajd huma simili għal dawk ta' għoxrin sena ilu u billi, fil-każ ta' ċertu speċijiet, kien hemm tnaqqis konsiderevoli – sa 25% mill-bidu tas-sena – minħabba dħul massiv ta' importazzjonijiet minn sajd illegali,

billi fis-settur tas-sajd, għall-kuntrarju ta' setturi oħra ta' l-ekonomija, il-prezz tal-fjuwil ma jistax jaffettwa l-preżż ta' l-ewwel bejgħ tal-prodotti tiegħu, peress li fis-sitwazzjoni attwali s-sajjieda ma jistgħux jiffissaw il-prezzijiet,

Billi ż-żieda fil-prezzijiet qed ikollha effetti diretti u indiretti fuq id-dħul ta' l-ekwipaġġi, minħabba r-rabta bejn il-pagi u d-dħul mill-ewwel bejgħ tal-qabda;

billi din is-sena d-dħul tas-sajjieda fl-UE niżel, minkejja l-fatt li s-sajjieda ġarrbu l-ispejjeż li żdiedu;

billi, minkejja l-pjanijiet ta' ristrutturazzjoni fis-seħħ u minkejja sensiela ta' aġġustamenti mill-ġdid tan-negozji, minħabba li t-tiħżin kontinwu ta' din il-kriżi wassal biex ħafna kumpaniji ma baqgħux finanzjarjament vijabbli u intrapriżi oħra tas-sajd spiċċaw f'sitwazzjonijiet ta' riskju kbir, li qed iwassal għal għadd ta' dimostrazzjonijiet ta' protesta f'ħafna Stati Membri,

billi jeħtieġ li jsir investiment serju, kemm f'livell Ewropew kif ukoll f'livell nazzjonali, f'teknoloġiji ġodda sabiex tiżdied l-effiċjenza enerġetika fil-bastimenti tas-sajd, kif ukoll f'mezzi biex titnaqqas id-dipendenza tagħhom mill-fjuwils fossili,

billi ċerti Stati Membri niedew skemi mmirati biex jonqos il-konsum tal-fjuwil mill-flotot tagħhom u billi dawn l-innovazzjonijiet għandhom jiġu appoġġjati,

Billi l-UE impenjat ruħha biex tnaqqas konsiderevolment l-emissjoni tal-gassijiet serra skond il-pakkett dwar il-Klima u l-Enerġija u billi s-settur ta' l-industrija tas-sajd jista' jikkontribwixxi f'dan l-isforz;

billi s-soluzzjoni għal din is-sitwazzjoni tista' tinstab biss jekk jittieħdu miżuri serji kemm f'livell nazzjonali kif ukoll f'livell Ewropew għall-futur qarib, medju u mbiegħed,

Jesprimi s-solidarjetà tiegħu mas-sajjieda u jitlob lill-Kummissjoni u lill-Kunsill biex jipprevedu miżuri biex isolvu l-qagħda preżenti fis-settur tas-sajd;

Jistieden lill-Istati Membri biex iħaffu l-proċeduri li jippermettu l-pagament ta' għajnuna skond ir-Regolament tal-Kummissjoni (KE) Nru 875/2007 ta' l- 24 ta' Lulju 2007 dwar għajnuna de minimis fis-settur tas-sajd ĠU L 193, 25.7.2007, p.

Itenni f'dan il-kuntest it-talba tiegħu lill-Kummissjoni biex tirrevedi r-regolament imsemmi hawn fuq sabiex iżżid l-għajnuna għal EUR 100,000 għal kull bastiment minflok għal kull impriża, sabiex il-livell ta' għajnuna jiġi eqreb il-livell ta' setturi ekonomiċi oħra;

Jiġbed l-attenzjoni ta' l-Istati Membri għad-direttivi Komunitarji ġodda dwar s-sussidji statali fis-settur tas-sajd u fl-akwakoltura, li jippermettu eżenzjoni mit-taxxa u tnaqqis ta' l-ispejjeż soċjali għall-bastimenti Komunitarji li joperaw 'il barra mill-ibħra tal-Komunità, u jitlob sabiex dawn il-miżuri jiġu applikati għal dawk il-bastimenti li jressqu t-talba għalihom;

Ifakkar li, flimkien maż-żieda fil-prezz taż-żejt, wieħed mill-ilmenti l-aktar rikurrenti tal-flotta tas-sajd rigward it-tnaqqis tal-prezz tal-prodotti tagħha huwa minħabba l-importazzjoni kbira ħafna ta' prodotti tas-sajd bi prezzijiet baxxi mis-sajd illegali, u għaldaqstant jinsisti li:

(a) il-kunsill jaġixxi b'mod responsabbli billi jadotta d-direttiva futura kontra s-sajd IUU, sabiex jissaħħu u jittejbu l-kontrolli fuq importazzjonijiet mis-sajd illegali, mhux iddikjarat u mhux irregolat;

(b) jiġu intensifikati u mtejba l-kontrolli fuq prodotti tas-sajd minn pajjiżi terzi sabiex ikun żgurat li l-istess standards japplikaw kemm fuq prodotti importati u fuq prodotti mill-Komunità;

(c) tittejjeb u tiżdied l-informazzjoni dwar l-oriġini tal-prodotti tas-sajd, u, fuq kollox, li f'kull każ jiġi ggarantit u kkontrollat l-użu obligatorju tat-tikketta ta' tagħrif, u li l-frodi fl-ittikkettar tal-prodotti tkun indirizzata kif xieraq;

Itenni t-talba tiegħu lill-Kummissjoni biex tressaq, mill-aktar fis possibbli, il-proposta tagħha għar-reviżjoni ta' l-Organizzazzjoni Komuni tas-Swieq tal-prodotti tas-sajd, filwaqt li jitqiesu l-proposti tal-Parlament Ewropew, bil-għan li s-sajjieda jkun jista' jkollhom aktar responsabiltà fl-iffissar tal-prezzijiet, biex b'hekk ikun iggarantit id-dħul fis-settur, tkun żgurata l-istabilità tas-suq, tittejjeb il-kummerċjalizzazzjoni tal-prodotti tas-sajd u jiżdied il-valur miżjud iġġenerat;

Jitlob sabiex il-pjanijiet ta' aġġustament tal-flotta tas-sajd jiddaħħlu fis-seħħ fl-Istati Membri kollha u sabiex jingħataw il-mezzi finanzjarji meħtieġa sabiex il-flotot jiġu rristrutturati b'mod volontarju. għal dan l-għan:

(a) jistieden lill-Kummissjoni sabiex tistabbilixxi kriterji ta' prijorità għal dawk l-oqsma tal-flotta li l-aktar intlaqtu mill-kriżi;

(b) iqis li huwa ferm importanti li l-Programmi Operazzjonali nazzjonali tal-Fond Ewropew għas-Sajd ikunu rriveduti sabiex ikun jista' jkun hemm infiq aktar immirat;

(c) jappella għall-għajnuna permezz ta' bidla ta' darba fit-tagħmir tas-sajd li jwassal għal metodiutas-sajd li jiddependi anqas fuq il-fjuwil;

(d) jinkuraġġixxi x-xiri ta' tagħmir li jtejjeb l-effiċjenza fl-użu tal-fjuwil;

Jitlob lill-Kummissjoni biex tressaq proposti dwar skemi ta' kumpens fuq 7 snin għat-tnaqqis tas-CO2 fis-settur tas-sajd, ibbażati fuq il-prezz attwali ta' €25 kull tunnellata ta' CO2

Jitlob lill-Kummissjoni biex tappoġġja l-ħolqien ta' fond speċifiku għar-riċerka u l-iżvilupp immirat lejn l-industrija tas-sajd, fi ħdan is-7 Programm ta' Qafas R&D, biex jgħin il-finanzjament ta' proġetti bil-għan li jsir studju dwar sorsi alternattivi ta' l-enerġija u t-titjib ta' l-effiċjenza ta' l-enerġija fis-settur tas-sajd;

Iqis li l-konverżjoni u d-diversifikazzjoni tat-tagħmir tas-sajd jistgħu jgħinu biex titnaqqas id-dipendenza ta' l-enerġija fis-settur tas-sajd;

Jistieden lill-Kummissjoni u lill-Istati Membri biex jikkonsultaw b'mod wiesa' mas-settur tas-sajd u ma' partijiet interessati oħrajn biex jissolleċitaw l-ideat tagħhom dwar l-aqwa modi biex jinkiseb dan l-objettiv, filwaqt li jirrikonoxxi li s-sitwazzjoni, u għaldaqstant is-soluzzjonijiet mhux neċessarjament se jkunu l-istess fl-industriji tas-sajd jew fir-reġjuni kollha;

Iħeġġeġ lill-Kummissjoni biex tfassal proposti speċifiċi biex tittaffa s-sitwazzjoni fl-oqsma li jiddependu l-aktar mis-sajd;

Jitlob għall-ħolqien ta' djologu bejn tlieta fuq livell Ewropew bejn il-partijiet kollha kkonċernati (l-amministrazzjonijiet pubbliċi, it-trejdjunjins u s-sajjieda) biex jindirizzaw il-problemi strutturali tas-settur, li jmorru lil hinn mill-kriżi tal-prezz taż-żejt, u jagħtu prijorità lill-kundizzjonijiet tax-xogħol tas-sajjieda;

Jitlob li waqt il-Kunsill tal-Ministri tas-Sajd li jmiss, li se jsir fit-28 ta' Ġunju 2008, din il-kwistjoni tiġi diskussa bħala prijorità u li jiġu adottati l-miżuri meħtieġa biex tissolva din il-kriżi;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lir-rappreżentanti ta' l-organizzazzjonijiet Ewropej tas-sajd.


Il-Kunsill Ewropew wara r-referendum Irlandiż

Kunsill Ewropew

Il-MPE semgħu stqarrijiet mill-Kunsill u l-Kummissjoni ser jagħmlu stqarrija dwar it-tħejjijiet għal-laqgħa għolja tal-Kunsill Ewropew li ser issir fi Brussell fid-19 u l-20 ta' Ġunju, wara r-referendum Irlandiż.

Il-Kunsill Ewropew huwa mistenni jiddiskuti wkoll iż-żona ta' liberta', sigurta' u ġustizzja, u l-implikazzjonijiet taż-żieda fil-prezzijiet ta' l-ikel.

Il-maġġoranza kelliema kienu ta' l-opinjoni li l-proċess ta' ratifika tat-Trattat ta' Liżbona għandu jkompli minkejja il-Le Irlandiż.

F'isem il-Kunsill, Janez LENARČIČ

Il-Presidenza hija dipjaċuta bir-riżultat tar-referendum fl-Irlanda iżda tirrispetta r-rieda tal-poplu Irlandiż.

Il-fatt li l-Istati Membri l-oħra ser ikomplu bir-ratifika jagħtina kuraġġ.

Dan it-Trattat huwa bżonnjuż kemm għall-Unjoni kif ukoll għaċ-ċittadini tagħha.

Il-Prim Ministru ta' l-Irlanda huwa mistenni jispjega r- raġunijiet tal-"Le" Irlandiż matul il-laqgħa tal-Kunsill Ewropew.

Kwistjoni oħra li għandha tiġi dikussa hija ż-żieda fil-prezzijiet ta' l-ikel u taż-żejt.

Hemm bżonn naraw kif ħa nsolvu l-problemi b'konsegwenza ta' din iż-żieda, kemm fl-Unjoni kif ukoll fil-pajjiżi li qed jiżviluppaw.

Għalhekk jeħtieġ li jkun hemm reazzjoni koordinata aħjar fil-livell internazzjonali.

F'isem il-Kummissjoni José Manuel BARROSO

Ir-referendum fl-Irlanda kien jirrappreżenta biex ikollna Ewropa iktar b'saħħitha permezz tat-Trattat ta' Liżbona.

Il-Kummissjoni tirrispetta r-riżultat ta' dan ir-referendum iżda hemm bżonn li nuru l-istess rispett għar-ratifiki li jmiss fl-Istati Membri li għad baqa'.

Il-Kunsill Ewropew se jagħtina l-okkażjoni biex nisimgħu lill-Prim Ministru Irlandiż u imbagħad irridu naħdmu flimkien biex insibu soluzzjoni fuq il- prinċipju ta' solidarjeta'.

Issa li l-prezzijiet ta' l-ikel u taż-żejt ogħlew tant, ma nistgħux noqgħodu lura u ma nagħmlu xejn.

L-Ewropa għandha ttaffi l-problemi li qed jinħolqu, anke permezz ta' proposti biex jitqassam l-ikel.

Hemm bżonn ukoll li niżguraw trasparenza dwar l-istokks taż-żejt u li tingħata għajnuna ta' emerġenza lis-settur tas-sajd.

F'isem il-Gruppi Politiċi

Nirrispettaw id-deċizjoni tal-poplu ta' l-Irlanda, iżda wkoll tat-18-il Stat Membru li s'issa rratifikaw it-Trattat ta' Liżbona.

L-Istati Membri kollha għandhom ikollhom l-opportunita' li jesprimu l-opinjoni tagħhom dwar dan it-Trattat u mbagħad inkun nistgħu naraw kif ser nimxu 'l quddiem.

Il-"Le" Irlandiż juri kemm hi kkumplikata l-Ewropa f'għajnejn iċ-ċittadini u kemm hemm bżonn li nispjegaw aħjar x'inhi l-Unjoni Ewropea.

It-Trattat ta' Liżbona huwa pass 'il quddiem kbir ħafna.

Wasal ż-żmien li nħarsu 'l quddiem u niffaċċjaw l-isfidi li għandna quddiemna billi naġixxu.

Ilna tmien snin naħdmu biex wasalna fejn aħna, u għadna m'aħniex kapaċi naslu għal ftehima finali.

L-Istituzzjonijiet m'għandhomx tort, l-Istati Membri wkoll għandhom jieħdu r-responsabbilta' tagħhom.

Il- biċċa l-kbira tal-partiti ta' l-Irlanda għamlu appell għal vot favur fir-referendum, iżda l-popolazzjoni qalet le.

Dan juri kriżi ta' nuqqas ta' rispett lejn l-istituzzjonijiet.

Il-fatt li l-Kummissarju McCreevy ammetta li ma qarax it-Trattat, ma jgħinx.

Irridu nindirizzaw din il-krizi flimkein, naħdmu kontra l-inugwaljanza soċjali u niżguraw l-integrazzjoni tas-suq intern.

Il-kapijiet ta' l-Istati u tal-Gvernijiet jeħtieġ li jirriflettu.

Mnkejja li din qed tonqos kontinwament, jeħtieġ li jibqa' jkollna fiduċja fl-istituzzjonijiet.

Inqas minn miljun persuna vvutat kontra r-ratifika tat-Trattat u dan sar f'ambjent mimli gideb.

Għamilna ftit wisq biex nispjegaw x'inhu dan it-Trattat, iżda jeħtieġ li jkollna Trattat ġdid għax itejjeb il-punti dgħajfa li għandna bħalissa.

Hemm bżonn li l-proċess ta' ratifika jkompli, m'għandniex nippermettu li din il-krizi twaqqaf il-progress ta' l-Ewropa.

It-Trattat ta' Libżona għandu jiġi ratifikat.

Nirrispetta ħafna r-rieda ta' l-Irlanda iżda ħadd m'hu ħa jikkonvinċini li referendum fejn biss nofs il-popolazzjoni ħarġet tivvota huwa iktar demokratiku minn ratifika parlamentari.

Forsi l-gvern Irlandiż se jippreżenta xi proposta brillanti imma soluzzjoni diplomatika mhix biżżejjed.

Għandna bżonn ta' Ewropa aktar effiċjenti u demokratika u għal dan ma nistgħux inkomplu mixjin bit-Trattat ta' Nizza.

Dak li ġara fl-Irlanda ma kienx mistenni.

Huwa diffiċli nistabilixxu għala l-poplu vvota Le.

Iżda dan ma kienx vot kontra l-Unjoni Ewropea - dawk li vvutaw Le għamlu dan biex ikollna Ewropa aktar b'saħħitha.

Forsi jistgħu jgħidulna x'qegħdin jistennew mill-Ewropa.

Diġa' għaddejna minn sitwazzjoni simili u diġa' sibna mezz kif nimxu 'l quddiem.

Għandna nirrispettaw l-opinjoni ta' l-Istati Membri kollha.

Il-proġett Ewropew mhuwiex biss dwar il-paċi u prosperita', iżda wkoll dwar is-solidarjeta'.

Il-Kunsill huwa avvżat li m'għandux juri arroganza ma' l-Irlandiżi għaliex kull m'għamlu huwa dmirhom.

Tajjeb li nagħmlu dijanjożi ċara tas-sitwazzjon.

Dan il-vot negattiv juri kemm hi kbira il-kriżi ta' leġittimita' tal-mudell Ewropew tal-lum.

Id-deċiżjonijiet jittieħdu 'l bogħod miċ-ċittadini, li mhumiex informati jew kkonsultati.

Iċ-ċittadini ma jistgħux jaqraw it-Trattat għax ġie ppreżentat b'mod tant ikkumplikat u għalhekk qegħdin iħossuhom imbutatti.

Sewwa għamlu l-Irlandiżi.

Wara r-riżultat tar-referendum, il-President tal-Kummissjoni qal li minkejja dak li ġara, it-Trattat mhux mejjet u ħa nkomplu bir-ratifika.

Din hija ħaġa diżgustanti u insult għad-demokrazija.

Huwa ovvju li r-ratifika tat-Trattat trid tieqaf issa.

Qegħdin turu li m'intom se tieqfu quddiem xejn, qegħdin teqirdu r-reputazzjoni ta' din l-Unjoni f'għajnejn iċ-ċittadini, prosit.

L-istat tad-dritt huwa aktar importanti mil-liġijiet innifishom.

It-Trattat għandu bżonn l-unanimata, u qed tissuġġerixxu li l-proċess ta' ratifika għandu jkompli.

B'hekk m'intomx qegħdin tagħtu każ l-istat tad-dritt.

Qegħdin tmorru kontru r-rieda tal-poplu, din hija arroganza liema bħala.

Seduta Straordinarja 24 ta' Ġunju

Il-Prim Ministru tas-Slovenja Janez Janša huwa mistenni jirrapporta lura lill-Parlament Ewropew fi tmiem il-Presidenza Slovena.

Għalhekk nhar it-Tlieta 24 ta' Ġunju ser issir seduta straordinarja fil-bini tal-Parlament Ewropew fi Brussell sabiex il-Presidenza tkunu tista' tippreżenta r-riżultati tal-Kunsill Ewropew.


It-Tlieta 17 ta' Ġunju fil-Plenarja: Immigranti illegali u ewro

Istituzzjonijiet

Ilbieraħ sar id-dibattitu tant mistennu fuq ir-ritorn ta' l-immigranti illegali filgħodu u t-tielet pakkett għall-enerġija wara nofsinhar.

Il-Membri appoġġaw id-dħul tas-Slovakja fiż-żona ewro u r-regoli l-ġodda rigward il-kwalità ta' l-ilma u l-leġislazzjoni rigward l-iskart.

Id-direttiva ritorn tinkludi l-protezzjoni tal-minuri

Id-dibattitu rigward id-direttiva proposta għar-ritorn ta' l-immigranti illegali li jiġu fuq it-territorju Ewropew qajjem kontroversja rigward it-tul taż-żmien u l-protezzjoni tad-drittijiet ta' l-immigranti.

Il-mistoqsija prinċipali hi "għal kemm żmien jistgħu jinżammu l-immigranti qabel ma jirritornaw f'pajjiżhom.

Ir-rapporteur Manfred Weber (PPE-DE, DE) stqarr li "d-direttiva tinkludi l-protezzjoni tat-tfal u ta' persuni minuri non-akkompanjati, l-aċċess għas-sistemi tal-kura u ta' l-edukazzjoni u l-użu tad-detenzjoni meta jkun neċessarju biss."

Xorta jibqa' l-fatt li għas-Soċjalista Martine Roure (PES, FR) il-kompromess ma jipprovdix protezzjoni adekwata għad-drittijiet fondamentali.

Il-vot jittieħed nhar l-Erbgħa fil-11:30

Iktar sfrozi neċessarji sabiex iċ-ċittadini jifhmu l-benefiċċji ta' l-Ewro

Rapport mtella' mill-Membru Malti David Casa (PPE-DE) ġie diskuss sabiex jaraw jekk is-Slovakkja tistax tingħaqad maż-żona Ewro.

Ir-rapport sab li dan il-pajjiż laħaq il-kriterji biex idaħħal l-ewro iżda għandu jogħqod atent mill-inflazzjoni.

Il-pajjiż għandu saħansitra jagħmel iktar sofrz sabiex ifiehm liċ-ċittadini l-benefiċċja ta' l-ewro.

Hu rrikmanda li għandu jitwaqqaf osservatorju biex jimmonitorja l-prezzijiet fuq selezzjoni ta' oġġetti bażiċi sabiex tiġi miġġielda l-perċezzjoni falza rigward l-ogħla tal-prezzijiet.

Il-Kunsill, madankollu għandu jieħu deċiżjoni politika rigward id-dħul ta' l-Ewro fis-Slovakkja matul is-summit ta' nhar id-19 u l-20 ta' Ġunju minħabba li d-deċiżjoni tal-Parlament f'dan ir-rigward hija biss konsultattiva.

Jekk tidħl l-Islovakkja se tkun is-16-il-Membru taż-żona Ewro nhar l-1 ta' Jannar 2009.

Tgħid inkun nista' nixgħel id-dawl u nsajjar għadha?

Il-plenarja ddiskutiet ukoll it-tielet pakkett għall-enerġija li jikkonsisti minn tliet rapporti u rapport non-leġislattiv fuq il-Karta għad-drittijiet għall-enerġija.

Il-punt kollu ta' dawn ir-rapporti huwa d-dħul tas-separazzjoni tal-provvista tal-gass u ta' l-elettriku mill-produzzjoni tiegħu ie. " unbundling "

Għal iktar tagħrif idħol fl-artiklu ddettaljat tagħna.

Il-vot jittieħed nhar l-Erbgħa.

Is-suġġetti l-oġra fuq il-mejda kienu jittrattaw it-twaqqif ta' 2010 bħala s-Sena għal-ġlieda kontra l-faqar u l-esklużjoni soċjali u anke rapport rigward il-kwalità ta' l-ilma.

20080616STO31795 Ir-ritorn ta' ċittadini minn pajjiżi terzi li jkunu qegħdin fil-pajjiż illegalment L-ewwel qari tad-direttiva għar-"ritorn" Il-Parlament Ewropew favur l-introduzzjoni ta' l-ewro fis-Slovakkja Leġislazzjoni ġdida għat-tnaqqis ta' l-iskart fl-Unjoni Ewropea Standards stretti għall-kwalita' ambjentali ta' l-ilma Audio, 12:15 Audio, 24:28


Il-Parlament Ewropew japprova il-Kummissarji Tajani u Barrot

Istituzzjonijiet

Il-Parlament Ewropew approva b'mod formali n-nomina tal-Kummissarju mill-Italja Antonio Tajani, li ġie assenjat l-portafoll dwar it-Trasport.

Barra minn hekk, il-Parlament approva wkoll il-bidla fil-portafoll tal-Viċi President tal-Kummissjoni Jacques Barrot, biex jiġi allokat dak għal-Ġustizzja, il-Liberta' u s-Sigurta'.

Il-ħatra ta' Antonio Tajani bħala Kummissarju għat-Trasport ġiet approvata b'507 vot favur, 53 kontra u 64 astensjoni, waqt li l-bidla fil-portafoll tal-Kummissarju Barrot ġiet approvata b'489 vot favur, 52 kontra u 19-il astensjoni.

Wara l-ħatra tiegħu bħala Ministru għall-Affarijiet Barranin għall-Italja, is-Sur Franco Frattini ppreżenta r-riżenja tiegħu bħala Viċi President tal-Kummissjoni Ewropea responsabbli għall-Ġustizzja, il-Liberta' u s-Sigurta'.

Il-President tal-Kummissjoni Ewropea, is-Sur José Manuel Barroso ddeċieda li jagħti l-portafoll tiegħu lill-Viċi President Jacques Barrot li qabel kien responsabbli għat-Trasport.

Il-Gvern Taljan ħabbar l-intenzjoni tiegħu li jinnomina lis-Sur Antonio Tajani bħala l-Kummissarju ġdid u l-President tal-Kummissjoni Ewropea esprima x-xewqa tiegħu li jagħti l-portafoll tat-Trasport lilu.

Il-Kunsill ta' l-Unjoni Ewropea ddeċieda permezz ta' proċedura bil-miktub li jappoġġja lis-Sur Tajani bħala Membru tal-Kummissjoni Ewropea mid-9 ta' Mejju 2008 sa tmiem il-mandat preżenti tal-Kummissjoni fil-31 ta' Ottubru 2009.

It-Tnejn 16 ta' Ġunju saru s-seduti ta' smigħ ta' dawn il-Kummissarji.

Fuq bażi tar-riżultat ta' dawn is-seduti ta' smigħ, il-Parlament approva n-nomina tagħhom b'mod formali.

20080616IPR31796 Round-up of Tajani and Barrot hearings Smigħ tal-Kummissarji nnominati Membri tal-Kummissjoni


Protezzjoni aħjar tal-persuni fit-toroq, aktar fil-pront

Kull sena huwa stmat li jmutu madwar 8,000 ruħ fit-toroq ta' l-Ewropa - persuni li jkunu mexjin fit-triq u ċiklisti - waqt li madwar 300,000 jisfaw midruba.

Għalhekk il-Parlament approva test ta' kompromess miftiehem bejn il-Kumitat għat-Trasport u l-Kunsill dwar regolament biex jissaħħu ir-rekwiżiti ta' sikurezza għal vetturi fir-rigward tas-sistemi ta' prevenzjoni ta' ħabtiet, sistemi ta' protezzjoni għal quddiem, l-assistenza fl-ibbrejkjar u obbligi oħrajn għall-produtturi tal-karozzi.

It-test adottat, li dwaru ntlaħaq ftehim bejn il-Kumitat għat-Trasport u l-Kunsill jinkludi l-biċċa l-kbira ta' emendi adottati fi ħdan il-Kumitat permezz tar-rapport imħejji minn Francesco Ferrari (ALDE, IT).

Wara din il-votazzjoni fil-plenarja, ir-regolament ser ikun jista' jidħol fis-seħħ mingħajr tibdil ieħor.

Matul in-negozjati, il-Kumitat għat-Trasport insista li l-miżuri fir-regolament għandhom jiġu implimentati iktar malajr milli kif kien propost mill-Kummissjoni.

Skond it-test kif adottat, is-sistemi ta' assistenza fl-ibbrejkjar u t-testijiet tal-prestazzjoni tal-karozzi bl-għan li tiżdied il-protezzjoni ta' nies mixjin fit-triq għandhom jiġu introdotti bejn 9 xhur u 15-il xahar qabel id-data proposta mill-Kummissjoni.

Barra minn hekk, fir-rigward tas-sistemi ta' bbrekjar, m'għandha ssir l-ebda distinzjoni bejn vetturi tqal u vetturi ħfief.

Is-sistemi ta' protezzjoni għal quddiem il-vetturi, magħrufin bħala bull-bars ser ikollhom jgħaddu mill-istess testijiet tal-prestazzjoni bħall-vetturi stess.

Fir-rigward tas-sistemi li jevitaw il-ħabtiet, ġie maqbul li ladarba dawn is-sistemi jiġu żviluppati, għandha ssir evalwazzjoni dwar jekk l-użu ta' teknoloġija bħal din jistax b'mod effettiv jevita ħabtiet ma' persuni mexjin fit-triq u utenti vulnerabbli oħra tat-triq.

Il-Kummissjoni ser tkun tista' tippreżenta proposti biex tipprovdi għall-użu ta' dawn is-sistemi.

Id-Direttiva 2003/102/KE kienet maħsuba biex issaħħaħ ir-rekwiżiti Komunitarji mmirati lejn it-titjib tas-sikurezza ta' persuni mixjin fit-triq u utenti oħra tat-triq vulnerabbli fil-każ ta' korrimenti li jirriżultaw minn ħabtiet ma' vettura bil-mutur.

Skond studju indipendenti, ċerti rekwiżiti ta' din id-Direttiva mhumiex teknikament vijabbli b'mod sħiħ.

Għalhekk, il-Kummissjoni ħarġet din il-proposta għal regolament ġdid li jipprovdi għal taħlita ta' rekwiżiti ta' sigurta' permezz ta' miżuri passivi (l-għamla tal-karozza fuq quddiem) u attivi (assistenza fl-ibbrejkjar) li jagħtu livell ogħla ta' protezzjoni.

Proċedura: Kodeċiżjoni 16.06.08

20080616IPR31791 Protezzjoni ta' persuni għaddejjin bil-mixi u utenti vulnerabbli oħra tat-triq


L-Aġenzija Ewropea dwar is-Sigurtà tan-Netwerks u l-Informazzjoni ***I

Riżoluzzjoni leġiżlattiva tal-Parlament Ewropew tas-17 ta' Ġunju 2008 dwar il-proposta għal regolament tal-Parlament Ewropew u tal-Kunsill li jemenda r-Regolament (KE) nru 460/2004 li jistabbilixxi l-Aġenzija Ewropea dwar is-Sigurtà tan-Netwerks u l-Informazzjoni f'dak li jirrigwarda l-perjodu effettiv ( COM(2007)0861 – C6-0003/2008 – 2007/0291(COD) )

(Proċedura ta' kodeċiżjoni: l-ewwel qari)

Il-Parlament Ewropew

wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0861 ),

wara li kkunsidra l-Artikolu 251(2) u l-Artikolu 95 tat-Trattat KE, skond liema Artikoli l-Kummissjoni ressqet il-proposta lill-Parlament ( C6-0003/2008 ),

wara li kkunsidra l-Artikolu 51 u l-Artikolu 43(2) tar-Regoli ta' Proċedura tiegħu,

wara li kkunsidra r-rapport tal-Kumitat għall-Industrija, ir-Riċerka u l-Enerġija ( A6-0245/2008 ),

Japprova l-proposta tal-Kummissjoni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni tal-Parlament Ewropew adottata fl-ewwel qari fis-17 ta' Ġunju 2008 bil-ħsieb ta' l-adozzjoni tar-Regolament (KE) Nru…/2008 tal-Parlament Ewropew u tal-Kunsill li jemenda r-Regolament (KE) nru 460/2004 li jistabbilixxi l-Aġenzija Ewropea dwar is-Sigurtà tan-Netwerks u l-Informazzjoni f'dak li jirrigwarda l-perjodu effettiv

(Peress li ntlaħaq ftehim bejn il-Parlament u l-Kunsill, il-pożizzjoni tal-Parlament fl-ewwel qari jaqbel ma' l-att leġislattiv finali, r-Regolament (KE) Nru 1007/2008.)


L-adeżjoni tal-Bulgarija u tar-Rumanija mal-Konvenzjoni dwar l-eliminazzjoni tat-taxxa doppja inkonnessjoni ma' l-aġġustament tal-qligħ ta' intrapriżi assoċjati *

Riżoluzzjoni leġiżlattiva tal-Parlament Ewropew tas-17 ta' Ġunju 2008 dwar ir-rakkomandazzjoni għal deċiżjoni tal-Kunsill dwar l-adeżjoni tal-Bulgarija u tar-Rumanija mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja inkonnessjoni ma' l-aġġustament tal-qligħ ta' intrapriżi assoċjati ( COM(2007)0839 – C6-0028/2008 – 2007/0283(CNS) )

(Proċedura ta' konsultazzjoni)

Il-Parlament Ewropew

wara li kkunsidra r-rakkomandazzjoni tal-Kummissjoni lill-Kunsill ( COM(2007)0839 ),

wara li kkunsidra l-Artikolu 3(4) ta" l-Att ta' Adeżjoni tar-Repubblika tal-Bulgarija u tar-Rumanija, skond liema artikolu ġie kkonsultat mill-Kunsill ( C6-0028/2008 ),

wara li kkunsidra l-Artikolu 51 tar-Regoli ta" Proċedura tiegħu,

wara li kkunsidra r-rapport tal-Kumitat għall-Affarijiet Ekonomiċi u Monetarji ( A6-0194/2008 ),

Japprova r-rakkomandazzjoni tal-Kummissjoni kif emendata;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;

Jistieden lill-Kunsill sabiex meta jiddeċiedi dwar id-data ta" applikazzjoni tal-Konvenzjoni tat-23 ta" Lulju 1990 dwar l-eliminazzjoni tat-taxxa doppja relatata ma' l-aġġustament tal-qligħ ta' intrapriżi assoċjati, hu jikkonsidra t-tħassib tal-Parlament rigward il-bżonn li jitnaqqas il-piż ta" taxxa minn fuq min iħallas it-taxxa;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda r-rakkomandazzjoni tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill, lill-Kummissjoni u lill-gvernijiet tar-Repubblika tal-Bulgarija, tar-Rumanija u ta" l-Istati Membri l-oħra.

Test propost mill-Kummissjoni

Rakkomandazzjoni għal deċiżjoni

Il-Konvenzjoni ta' Arbitraġġ, kif emendata mill-Protokoll tal-25 ta' Mejju 1999, mill-Konvenzjonijiet tal-21 ta' Diċembru 1995 u tat-8 ta' Diċembru 2004 u minn din id-Deċiżjoni, tidħol fis-seħħ

mill-1 ta' Jannar 2007

bejn il-Bulgarija, ir-Rumanija u l-Istati Membri l-oħra li għandhom fis-seħħ il-Konvenzjoni ta' Arbitraġġ.

Din tidħol fis-seħħ bejn il-Bulgarija, ir-Rumanija u kull Stat Membru ieħor fil-jum li l-Konvenzjoni ta' Arbitraġġ tidħol fis-seħħ għall-Istati Membri l-oħra kkonċernati.

fil-jum wara l-pubblikazzjoni ta' din id-Deċiżjoni fil-Ġurnal Uffiċjali ta" l-Unjoni Ewropea


Skambju ta' informazzjoni estratta minn rekords kriminali bejn l-Istati Membri *

Riżoluzzjoni leġiżlattiva tal-Parlament Ewropew tas-17 ta' Ġunju 2008 dwar il-proposta għal deċiżjoni Qafas tal-Kunsill dwar l-organizzazzjoni u l-kontenut ta' l-iskambju ta' informazzjoni estratta minn rekords kriminali bejn l-Istati Membri (5968/2008 – C6-0067/2008 – 2005/0267(CNS) )

(Proċedura ta' konsultazzjoni - konsultazzjoni mill-ġdid)

Il-Parlament Ewropew,

wara li kkunsidra l-abbozz tal-Kunsill (5968/2008),

wara li kkunsidra l-proposta tal-Kummissjoni ( COM(2005)0690 ),

wara li kkunsidra l-pożizzjoni tiegħu tal-21 ta" Ġunju 2007 Testi adottati, P6_TA(2007)0279 .

wara li kkunsidra l-Artikoli 31 u 34(2)(b) tat-Trattat UE,

wara li kkunsidra Artikolu 39(1) tat-Trattat UE, skond liema artikolu reġa ġie kkonsultat mill-Kunsill ( C6–0067/2008 ),

wara li kkunsidra l-Artikoli 93, 51 u 55(3) tar-Regoli ta" Proċedura tiegħu,

wara li kkunsidra r-rapport tal-Kumitat dwar il-Libertajiet Ċivili, il-Ġustizzja u l-Intern ( A6-0207/2008 ),

Japprova l-abbozz tal-Kunsill kif emendat;

Jitlob lill-Kummissjoni sabiex konsegwentement tbiddel il-proposta tagħha, skond l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jistieden lill-Kunsill jikkonsulta lill-Parlament mill-ġdid jekk ikollu l-ħsieb li jemenda l-abbozz b'mod sostanzjali jew li jissostitwih b'test ieħor;

Jistieden lill-Kunsill u lill-Kummissjoni biex, wara d-dħul fis-seħħ tat-Trattat ta" Lisbona, jagħtu prijorità lil kull proposta futura biex tiġi emendata d-Deċiżjoni Qafas bi qbil mad-Dikjarazzjoni Nru 50 dwar l-Artikolu 10 tal-Protokoll dwar id-dispożizzjonijiet transitorji annessi mat-Trattat ta' l-Unjoni Ewropea, mat-Trattat dwar il-Funzjonament ta' l-Unjoni Ewropea u mat-Trattat li jistabbilixxi l-Komunità Ewropea għall-Enerġija Atomika;

Jinsab determinat li jeżamina kull proposta futura ta' dan it-tip bi proċedura urġenti bi qbil mal-proċedura msemmija fil-paragrafu 5 u f'koperazzjoni mill-qrib mal-parlamenti nazzjonali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kunsill

Proposta għal Deċiżjoni Qafas tal-Kunsill

Premessa 5 a (ġdida)

Il-fatt li reġimi legali differenti jistgħu japplikaw għal kundanna kriminali waħda jwassal għaċ-ċirkolazzjoni ta' informazzjoni mhux affidabbli bejn l-Istati Membri u joħloq inċertezza legali għall-persuna kkundannata.

Sabiex tiġi evitata din is-sitwazzjoni, l-Istat Membru li jikkundanna għandu jitqies bħala s-sid tad-data dwar il-kundanni kriminali mogħtija fit-territorju tiegħu kontra ċittadini ta' Stati Membri oħra.

Konsegwentement, l-Istat Membru li l-persuna kkundannata tkun ċittadina tiegħu, u fejn trid tiġi trażmessa din id-data, irid jiżgura li din tinżamm aġġornata billi jitqiesu kwalunkwe bidla jew tħassir li jsiru fl-Istat Membru li jikkundanna.

Id-data li tkun inżammet aġġornata biss għandha tintuża internament mill-Istat Membru taċ-ċittadinanza jew tintbagħat ulterjurment minnu lil kwalunkwe Stat ieħor, kemm jekk hu Stat Membru ieħor jew pajjiż terz.

Meta tasal informazzjoni skond it-tielet subparagrafu ta' l-Artikolu 7(2), l-awtorità ċentrali ta' l-Istat Membru taċ-ċittadinanza trid tiżgura li t-tweġibiet għat-talbiet minn individwu għal informazzjoni dwar ir-rekord kriminali tiegħu jinkludu referenza ġenerali għar-rekord kriminali ta' l-applikant, inkluża l-informazzjoni mressqa mill-Istati Membri li jikkundannaw

Id-dispożizzjonijiet ta' din id-deċiżjoni Qafas jistabbilixxu regoli dwar il-protezzjoni ta' data personali

bejn l-Istati Membri bħala riżultat ta' l-implimentazzjoni tagħha.

Regoli ġenerali eżistenti dwar il-protezzjoni ta' data personali pproċessata fil-Qafas ta' kooperazzjoni tal-pulizija u ġuddizzjarja f'materji kriminali huma kumplimentati bir-regoli stabbiliti f'dan l-istrument.

Barra minn hekk, il-Konvenzjoni għall-Protezzjoni ta' l-Individwi fir-rigward ta' l-Ipproċessar Awtomatiku tad-Data Personali tal-Kunsill ta' l-Ewropa ta' l-1981 tapplika għad-data personali ttrattata abbażi tad-Deċiżjoni

Din id-Deċiżjoni

tinkorpora wkoll id-dispożizzjonijiet tad-Deċiżjoni tal-21 ta' Novembru 2005 dwar l-iskambju ta' l-informazzjoni estratta mir-

kriminali, li jillimitaw l-użu li l-Istat Membru

jista' jagħmel mill-informazzjoni mitluba.

b'regoli speċifiċi li japplikaw meta l-Istat Membru taċ-ċittadinanza tal-persuna jibgħat informazzjoni dwar il-kundanni

lilu mill-Istat Membru li jikkundanna.

trażmessa

, b'mod partikolari l-prinċipji bażiċi stipulati fl-Artikolu 9

Din id-Deċiżjoni

li jagħmel it-talba

trażmessa

lilu mill-Istat Membru li jikkundanna.

Premessa 10 a (ġdida)

F'dan il-kuntest, l-adozzjoni ta' deċiżjoni Qafas dwar il-protezzjoni ta' data personali pproċessata fil-qafas tal-kooperazzjoni tal-pulizija u dik ġudizzjarja fi kwistjonijiet kriminali hi ta' importanza assoluta sabiex ikun previst livell xieraq ta' protezzjoni tad-data, inkluż għall-ipproċessar ta' data personali fil-livell nazzjonali.

Proposta għal Deċiżjoni Qafas tal-Kunsill

Premessa 12 a (ġdida)

Għandha tingħata informazzjoni dwar l-eżistenza ta' kundanni u dwar il-projbizzjonijiet li jirriżultaw minnhom, u anke dwar il-post fejn ingħataw u ġew irrekordjati sabiex jiġi żgurat li s-siltiet mir-rekords kriminali jkunu faċli li jinftiehmu.

Għalhekk l-Istati Membri jridu jistabbilixxu formats li jistgħu jitqabblu bejniethom għal siltiet li jinkludu kundanni, b'sezzjoni speċjali li trid tinħoloq għall-kundanni relatati ma' reati sesswali.

Kwalunkwe tibdil jew tħassir ta' informazzjoni

għall-fini ta' trasmissjoni mill-ġdid b'mod konformi ma' l-Artikolu 7.

trażmessa

skond l-Artikolu 4 (4) għandha tinvolvi l-istess tibdil jew tħassir mill-Istat Membru taċ-ċittadinanza tal-persuna fir-rigward ta' l-informazzjoni maħżuna skond il-paragrafu 1.

Għall-fini ta' trasmissjoni mill-ġdid b'mod konformi ma' l-Artikolu 7

l-Istat

Membru taċ-ċittadinanza tal-persuna jista' juża' biss l-informazzjoni li ġiet aġġornata skond il-paragrafu 2.

L-Istat

Membru taċ-ċittadinanza tal-persuna jista" juża" biss l-informazzjoni li ġiet aġġornata skond il-paragrafu 2.

Artikolu 6 – paragrafu 1 a (ġdid)

Meta tintalab informazzjoni mir-reġistru ta' rekords kriminali fl-Istat Membru taċ-ċittadinanza tal-persuna għal kwalunkwe raġuni 'l barra mill-Qafas tal-proċeduri penali, l-Istat Membru li qed jagħmel it-talba għandu jispeċifika r-raġunijiet tiegħu għal din it-talba.

Meta persuna titlob informazzjoni dwar ir-rekord kriminali tagħha stess, l-awtorità ċentrali ta' l-Istat Membru fejn issir it-talba

tista'

, f'konformità mal-liġi nazzjonali, tissottometti talba lill-awtorità ċentrali ta' Stat Membru ieħor għal informazzjoni u data relatata li għandhom jiġu estratti mir-rekord kriminali, dment li l-parti interessata hi jew kienet resident jew ċittadin ta' l-Istat Membru

jew ta' dak interpellat.

għandha

li jagħmel it-talba

jew ta' dak interpellat.

Artikolu 9 - paragrafu -1 (ġdid)

L-ipproċessar ta' data personali għall-finijiet ta' din id-Deċiżjoni Qafas għandhom ikunu konformi ma" ta' l-inqas dawn il-prinċipji bażiċi li ġejjin:

(a) l-ipproċessar tad-data għandu jkun permess mil-liġi, u għandu jkun neċessarju u proporzjonat fir-rigward ta' l-iskopijiet ta' ġbir u/jew ta' pproċessar ulterjuri;

(b) id-data għandha tinġabar biss għal skopijiet speċifikati u leġittimi u pproċessata ulterjurment b'mod kumpatibbli ma' dawk l-iskopijiet;

(c) id-data għandha tkun preċiża u aġġornata

Proposta għal Deċiżjoni Qafas tal-Kunsill

Artikolu 9 – paragrafu -1 a (ġdid)

L-ipproċessar ta' data personali li tiżvela l-oriġini razzjali jew etnika, il-fehmiet politiċi, it-twemmin reliġjuż jew filosofiku jew l-adeżjoni ma' partit jew ma' tradeunion u ta' data li tikkonċerna s-saħħa jew il-ħajja sesswali għandu jkun ipprojbit.

Bħala eċċezzjoni, l-ipproċessar ta' data ta' dan it-tip jista' jsir jekk, apparti l-prinċipji stipulati fil-paragrafu -1:

(a) l-ipproċessar ikun previst mil-liġi, wara awtorizzazzjoni minn qabel minn awtorità ġudizzjarja kompetenti, skond il-każ partikolari, u jkun assolutament meħtieġ għall-finijiet ta' każ speċifiku; u

l-Istati Membri jipprevedu salvagwardji speċifiċi xierqa, pereżempju aċċess għad-data kkonċernata għal ħadd ħlief għall-persunal li huwa responsabbli għall-ħidma leġittima li tiġġustifika l-ipproċessar.

mill-Istat Membru

għall-finijiet tal-proċedimenti kriminali li għaliha

ġew mitluba

, f'konformità mal-formola annessa.

-Artikolu 7(1) u (4) għall-finijiet ta' proċedimenti kriminali tista' tintuża mill-Istat Membru

li jagħmel it-talba

bi qbil mal-prinċipji msemmija fil-paragrafi -1 u -1a u esklussivament

, f'konformità mal-formola annessa.

taħt

, skond il-liġi nazzjonali tiegħu,

għall-

għalih

limit speċifikati mill-Istat intalbet u

fil-limiti speċifikati mill-Istat Membru

skond l-Artikolu 7(2) u (4) għal kwalunkwe skopijiet għajr dak tal-proċedimenti kriminali, tista' tintuża mill-Istat Membru

li jagħmel it-talba

, skond il-liġi nazzjonali tiegħu

u skond il-prinċipji msemmija fil-paragrafi -1 u -1a u esklussivament

għall-

iskopijiet tal-proċedimenti partikolari

għalihom

intalbet u fil-limiti speċifikati mill-Istat Membru

Minkejja l-paragrafi 1 u 2, data personali

taħt l-Artikolu 7(1), (2) u (4) tista' tintuża mill-Istat Membru

biex jevita

theddida immedjata u serja għas-sigurtà pubblika.

li jagħmel it-talba

jekk dan l-użu jkun meħtieġ u proporzjonat ma' l-iskop tal-prevenzjoni ta'

perikolu immedjat jew serju għas-sigurtà pubblika;

f'każ ta' dan it-tip, l-Istat Membru li jagħmel it-talba għandu jipprovdi lill-Istat Membru interpellat b'notifika ex post li tistabbilixxi t-twettiq tal-kundizzjonijiet ta' neċessità, proporzjonalità, urġenza u serjetà tat-theddida.

Proposta għal Deċiżjoni Qafas tal-Kunsill

L-Istati

Membri għandhom jieħdu l-miżuri meħtieġa biex jiżguraw li data personali

rċevuta

minn Stat Membru ieħor taħt l-Artikolu 4, jekk

lil Stat terz skond l-Artikolu 7 paragrafu 3, hija soġġetta għall-istess restrizzjonijiet ta' użu bħal dawk applikabbli fi Stat Membru

skond il-paragrafi 2 ta' dan l-Artikolu.

L-Istati Membri għandhom jispeċifikaw li data personali, jekk

lil Stat terz għall-iskop ta' proċediment kriminali, tista' tintuża

ulterjorment

minn dak l-Istat

għall-iskopijiet ta' proċedimenti kriminali.

Barra minn hekk,

l-Istati

li tasal

trażmessa

li jagħmel talba

trażmessa

ulterjurment

minn dak l-Istat għall-iskopijiet ta' proċedimenti kriminali

Dan l-Artikolu ma japplikax

għal data personali miksuba minn Stat Membru taħt din id-Deċiżjoni

u li toriġina minn dak l-Istat Membru.

Il-paragrafi 1 sa 4 m'għandhomx japplikaw

għal data personali miksuba minn Stat Membru skond din id-Deċiżjoni

u li toriġina minn dak l-Istat Membru.

Artikolu 9 – paragrafu 5 a (ġdid)

Kull Stat Membru għandu jiżgura li l-awtoritajiet nazzjonali tiegħu għall-protezzjoni tad-data jiġu infurmati b'mod sistematiku dwar l-iskambju ta' data personali taħt din id-Deċiżjoni Qafas u, b'mod partikolari, dwar l-użu ta' data personali fiċ-ċirkustanzi msemmija fl-Artikolu 9(3).

L-awtoritajiet għall-protezzjoni tad-data ta" l-Istati Membri għandhom jimmoniterjaw l-iskambju msemmi fil-paragrafu 1 u jikkoperaw ma" xulxin għal dak l-iskop.

Artikolu 9 a (ġdid)

Drittijiet tas-suġġett ta' data

Suġġett ta' data għandu jiġi infurmat dwar il-fatt li qed tiġi pproċessata data personali li tikkonċernah.

Meta jkun hemm bżonn, il-forniment ta" dik l-informazzjoni għandha tinżamm sabiex ma jkunx hemm tfixkil ta" l-iskopijiet li għalihom id-data qed tiġi pproċessata.

Suġġett ta' data għandu jkollu d-dritt li jikseb mingħajr dewmien żejjed l-informazzjoni dwar liema data qed tiġi pproċessata, f'lingwa li jifhem, u għandu jkollu wkoll id-dritt li jirranġa u, fejn ikun xieraq, iħassar data li tkun ġiet ipproċessata bi ksur tal-prinċipji msemmija fl-Artikolu 9(-1)u (-1a)

L-informazzjoni msemmija fil-paragrafu 1 tista" tiġi rrifjutata jew miżmuma jekk verament ikun hemm bżonn sabiex:

(a) jitħarsu s-sigurtà u l-ordni pubblika;

(c) ma jixxeklux l-investigazzjoni u l-prosekuzzjoni ta" reati kriminali;

(d) jitħarsu d-drittijiet u l-garanziji ta' partijiet terzi.

Proposta għal Deċiżjoni Qafas tal-Kunsill

Artikolu 11 – paragrafu 1 – punt a – punt iv a (ġdid)

(iv a) informazzjoni dwar skwalifiki li jirriżultaw minn kundanna kriminali,


Protezzjoni ta' l-euro kontra l-iffalsifikar *

Riżoluzzjoni leġiżlattiva tal-Parlament Ewropew tas-17 ta' Ġunju 2008 dwar il-proposta għal regolament tal-Kunsill li jemenda r-Regolament tal-Kunsill (KE) Nru 1338/2001 li jistabbilixxi l-miżuri neċessarji għall-protezzjoni kontra l-iffalsifikar ta' l-euro ( COM(2007)0525 – C6-0431/2007 – 2007/0192(CNS) )

(Proċedura ta' konsultazzjoni)

Il-Parlament Ewropew

wara li kkunsidra l-proposta tal-Kummissjoni lill-Kunsill ( COM(2007)0525 ),

wara li kkunsidra l-Artikolu 123(4) tat-Trattat KE, b'mod partikulari t-tielet sentenza, skond liema artikolu ġie kkonsultat mill-Kunsill ( C6-0431/2007 ),

wara li kkunsidra l-Artikolu 51 tar-Regoli ta" Proċedura tiegħu,

wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern u l-opinjoni tal-Kumitat għall-Affarijiet Ekonomiċi u Monetarji ( A6-0230/2008 ),

Japprova l-proposta tal-Kummissjoni kif emendata;

Jistieden lill-Kummissjoni sabiex konsegwentement tbiddel il-proposta tagħha, skond l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

Proposta għal regolament – att li jemenda

Huwa importanti li jkun żgurat li l-karti u

fiċ-ċirkolazzjoni jkunu awtentiċi.

Issa huma disponibbli proċeduri li jippermettu lill-istituzzjonijiet ta" kreditu u istituzzjonijiet

oħrajn

li jiċċekkjaw l-awtentiċità tal-karti u l-muniti ta" l-ewro li jirċievu

qabel

jerġgħu jqiegħduhom lura fiċ-ċirkolazzjoni.

Biex ikunu jistgħu jirrispettaw l-obbligu li jiċċekkjaw l-awtentiċità u jimplimentaw

il-proċeduri, dawn l-istituzzjonijiet jeħtieġu ż-żmien biex jadattaw l-operat intern tagħhom.

l-muniti ta" l-euro li jkunu

fiċ-ċirkolazzjoni jkunu awtentiċi.

oħra

kif ukoll jekk humiex tajbin biex jiġu ċċirkolati

qabel ma

u jekk humiex tajbin biex jiġu ċċirkolati,

u biex jimplimentaw

Premessa 2 a (ġdida)

Il-kummerċjanti ż-żgħar u ta' daqs medju m'għandhomx riżorsi biżżejjed biex iwettqu l-verifiki skond il-proċeduri stabbiliti mill-Bank Ċentrali Ewropew u mill-Kummissjoni.

Huma għandhom ikunu meħtieġa li jaġixxu bil-galbu li jixraq billi jirtiraw miċ-ċirkolazzjoni kull karta u munita ta" l-euro li jirċievu li jkunu jafu, jew li jkollhom raġuni biżżejjed għalfejn jemmnu, li hi falza.

Premessa 2 b (ġdida)

Sabiex jiġi żgurat li l-istituzzjonijiet ta' kreditu u l-istituzzjonijiet l-oħra relatati jkunu jistgħu jikkonformaw ma' l-obbligu li jikkontrollow l-awtentiċità tal-karti u l-muniti ta' l-euro u jekk humiex tajbin għaċ-ċirkolazzjoni, għandhom ikunu definiti l-proċeduri u l-istandards tekniċi għall-kontrolli ta' dan it-tip.

L-Artikolu 106(1) tat-Trattat jassenja l-kompetenza għad-definizzjoni ta' standards ta' dan it-tip għall-karti ta' l-euro lill-Bank Ċentrali Ewropew.

Fir-rigward tal-muniti ta' l-euro, il-Kummissjoni ngħatat il-kompetenzi relatati skond l-Artikolu 211 tat-Trattat KE.

Biex tkun iċċekkjata l-awtentiċità tal-karti u l-muniti ta" l-euro huwa meħtieġ li jsir aġġustament xieraq tat-tagħmir.

Biex ikun aġġustat it-tagħmir użat għall-kontrolli ta" l-awtentiċità huwa essenzjali li fil-postijiet fejn isiru t-testijiet ikunu disponibbli l-kwantitajiet neċessarji ta" karti u muniti foloz.

Għaldaqstant, huwa

li jkun permess it-trasport ta" flus foloz bejn l-awtoritajiet nazzjonali kompetenti kif ukoll l-istituzzjonijiet u l-korpi ta" l-Unjoni Ewropea.

Għaldaqstant, huwa

meħtieġ

li jkun permess

Proposta għal regolament – att li jemenda

Premessa 3 a (ġdida)

L-awtentiċità tal-flus ta' l-euro għandha tkun iggarantita madwar l-Unjoni Ewropea kollha, inklużi f'dawk l-Istati Membri li m'humiex parti miz-zona ta" l-euro u f'dawk li fihom il-flus ta' l-euro jintużaw bħala munita ta' tranżazzjoni.

Artikolu 1 – punt -1 (ġdid)

Regolament (KE) Nru 1338/2001 Artikolu 2 – punt d a (ġdid)

(-1) Il-punt li jmiss għandu jiddaħħal fl-Artikolu 2:

"(da) "istituzzjonijiet oħra" għandha tfisser kwalunkwe istituzzjoni ekonomika jew aġent ekonomiku mdaħħlin fix-xogħol tat-tqassim u d-distribuzzjoni ta" karti u muniti ta" l-euro lill-pubbliku, jew b'mod dirett inkella permezz tal-magni li jagħtu l-flus kontanti; din id-definizzjoni għandha tinkludi l-uffiċċji tal-kambju, iċ-ċentri l-kbar tal-ħwienet u l-kasinos;"

Artikolu 1 – punt -1 a (ġdid)

Regolament (KE) Nru 1338/2001 Artikolu 2 – punt d b (ġdid)

(-1a) Il-punt li jmiss għandu jiddaħħal fl-Artikolu 2:

"(db) "kummerċjant żgħir u ta" daqs medju" għandha tfisser bejjiegħ bl-imnut li jkun jopera f'bini żgħir jew ta" daqs medju u li jkun iservi l-konsumatur aħħari u li ma jkunx imdaħħal fit-tqassim u d-distribuzzjoni ta' karti u muniti ta' l-euro lill-pubbliku ħlief fit-tnewwil ta' bqija fuq bażi ta' rutina;"

Regolament (KE) Nru 1338/2001 Artikolu 4 - paragrafu 2 - subparagrafu 1 a (ġdid)

fl-aħħar tal-

, tiżdied is-sentenza

ġejja

fil-

għandu jiżdied is-subparagrafu

ġej

"Biex ikun iffaċilitat il-kontroll ta" l-awtentiċità tal-karti ta" l-euro fiċ-ċirkolazzjoni, għandu jkun permess it-trasport

bejn l-awtoritajiet nazzjonali kompetenti kif ukoll l-istituzzjonijiet u korpi ta" l-Unjoni Ewropea."

fiċ-ċirkolazzjoni

u meta l-kwantità maqbuda tkun tippermetti dan, għadd adegwat ta" karti ta" l-euro foloz (anke meta dawn ikunu jiffurmaw evidenza fi proċeduri kriminali) għandu jkun mgħoddi lill-korpi nazzjonali kompetenti u

għandu jkun permess it-trasport

tagħhom

bejn l-awtoritajiet nazzjonali kompetenti kif ukoll l-istituzzjonijiet u l-korpi ta" l-Unjoni Ewropea."

Regolament (KE) Nru 1338/2001 Artikolu 5 - paragrafu 2 - subparagrafu 2 a (ġdid)

fl-aħħar tal-

paragrafu 2, tiżdied

is-sentenza

li ġejja:

fil-

jiżdied is-subparagrafu

ġej

"Biex ikun iffaċilitat il-kontroll ta" l-awtentiċità tal-muniti ta" l-euro fiċ-ċirkolazzjoni, għandu jkun permess it-trasport

fiċ-ċirkolazzjoni

u meta l-kwantità maqbuda tkun tippermetti dan, għadd adegwat ta" muniti ta" l-euro foloz (anke meta dawn ikunu jiffurmaw evidenza fi proċeduri kriminali) għandu jkun mgħoddi lill-korpi nazzjonali kompetenti u

għandu jkun permess it-trasport

tagħhom

Proposta għal regolament – att li jemenda

Regolament (KE) Nru 1338/2001 Artikolu 6 – paragrafu 1

L-istituzzjonijiet ta' kreditu, u kull

istituzzjoni

oħra imqabbda biex jaħdmu

bħala attività professjonali

, inklużi

istituzzjonijiet

li l-attività tagħhom tikkonsisti

ta' karti tal-flus u muniti ta'

differenti, bħal

, għandhom ikunu obbligati li jiżguraw li l-karti u l-muniti ta" l-euro li jirċievu u li jkun bi ħsiebhom iqiegħdu lura fiċ-ċirkolazzjoni jkunu ċċekkjati għall-awtentiċità u li

kull karti u muniti foloz jinstabu

Din il-verifika għandha titwettaq f'konformità mal-proċeduri li għandhom ikunu definiti mill-Bank Ċentrali Ewropew u l-Kummissjoni għall-karti u l-muniti ta" l-euro rispettivament.

L-istituzzjonijiet ta' kreditu,

dawk li jittrasportaw il-flus kontanti

aġent ekonomiku

ieħor imdaħħal

fit-tqassim u fid-distribuzzjoni ta' karti tal-flus u muniti lill-pubbliku, inklużi

stabbilimenti

professjonali

tagħhom tikkonsisti

ta' karti tal-flus u muniti ta'

differenti, bħal

m'huma l-uffiċji tal-kambju

, u aġenti ekonomiċi mdaħħla, bħala attività sussidjarja, fit-tqassim u d-distribuzzjoni ta' karti tal-flus lill-pubbliku permezz ta' magni awtomatizzati li jagħtu l-flus kontanti

jkunu rċevew

u li jkun bi ħsiebhom iqiegħdu lura fiċ-ċirkolazzjoni jkunu vverifikati għall-awtentiċità

u biex jaraw ikunux tajbin biexjiġu ċċirkolati

u li

tinstab kull karta tal-flus jew munita ffalsifikata

Dawk li jġorru l-flus kontanti għandhom ikunu meħtieġa li jivverifikaw l-awtentiċità tal-karti u tal-muniti ta" l-euro biss fejn huma jkollhom aċċess dirett għall-karti u l-muniti ta" l-euro li jkunu afdati lilhom.

Din il-verifika

dwar l-awtentiċità tal-flus u dwar jekk humiex tajbin għaċ-ċirkolazzjoni

għandha titwettaq f'konformità mal-proċeduri li għandhom ikunu definiti mill-Bank Ċentrali Ewropew u l-Kummissjoni għall-karti u l-muniti ta" l-euro rispettivament,

skond il-kompetenzi rispettivi ta' dawk l-istituzzjonijiet u filwaqt li jitqiesu l-karatteristiċi partikulari tal-karti u l-muniti ta' l-euro

F'dawk l-Istati Membri li m'humiex fost l-Istati Membri parteċipanti mniżżla fir-Regolament (KE) Nru 974/98, għandha tiġi stabbilita proċedura ta" kontroll speċifika bil-għan li tiġi vverifikata l-awtentiċità ta" karti u muniti ta" l-euro użati mill-istituzzjonijiet imsemmija fl-ewwel subparagrafu.

L-istituzzjonijiet

imsemmija

fl-ewwel subparagrafu għandhom ikunu obbligati li jirtiraw miċ-ċirkolazzjoni l-karti u l-muniti ta" l-euro kollha li jirċievu

jkunu jafu, jew li għandhom għalfejn jaħsbu, li huma foloz.

L-istituzzjonijiet

ta" kreditu u aġenti ekonomiċi oħra

msemmija

u l-kummerċjanti ż-żgħar u ta" daqs medju

li huma

jkunu jafu, jew li jkollhom raġuni biżżejjed għalfejn jemmnu, li huma foloz.

Huma għandhom jgħadduhom immedjatament lill-awtoritajiet nazzjonali kompetenti."

Proposta għal regolament – att li jemenda

Regolament (KE) Nru 1338/2001 Artikolu 6 – paragrafu 3

"B'deroga mill-ewwel subparagrafu tal-paragrafu 3, il-liġijiet, regolamenti u dispożizzjonijiet amministrattivi

li japplikaw

l-ewwel subparagrafu tal-paragrafu 1 ta" dan l-Artikolu għandhom ikunu adottati sa mhux aktar tard

mill-31 ta" Diċembru 2009

Huma għandhom jinfurmaw lill-Kummissjoni u lill-Bank Ċentrali Ewropew b'dan minnufih."

għall-applikazzjoni ta"

mill-31 ta" Diċembru 2011

Artikolu 1 - punt 3 a (ġdid)

Regolament (KE) Nru 1338/2001 Artikolu 7 - paragrafu 2 - inċiż 3 a (ġdid)

L-inċiż li ġej għandu jiżdied ma" l-Artikolu 7(2)

" fil-ħolqien u l-promozzjoni ta" attivitajiet ta" taħriġ u ta" tagħrif bħal fuljetti ta" tagħrif u seminars ta" taħriġ maħsuba għaċ-ċittadini u l-konsumaturi dwar ir-riskji tal-flus foloz, il-miżuri ta" sigurtà bażiċi li jinsabu fil-karti u l-muniti ta" l-euro u l-awtoritajiet kompetenti li għandhom ikunu kkuntattjati f'każ ta" pussess ta" karti tal-flus u/jew muniti ssuspettati li jkunu foloz.

Barra minn hekk, l-istituzzjonijiet finanzjarji, kif ukoll kull stabbiliment ieħor li hu mdaħħal fit-trattament u t-twassil lill-pubbliku ta" karti tal-flus u ta" muniti bħala attività professjonali, inklużi l-istabbilimenti li l-attività tagħhom tikkonsisti fit-tisrif ta" muniti jew ta" karti tal-flus ta" muniti differenti, bħal m'huma l-uffiċji tal-kambju, għandhom iqiegħdu fejn jidhru u għad-dispożizzjoni tal-konsumaturi fuljetti ta" tagħrif (fornuti mill-awtoritajiet nazzjonali kompetenti, il-Kummissjoni Ewropea u l-Bank Ċentrali Ewropew) li jittrattaw ir-riskji, il-miżuri u l-awtoritajiet fuq imsemmija."